open-index/open-wikipedia-markdown huggingface dataset:
అబ్బాయి క్లాస్ అమ్మాయి మాస్

**అబ్బాయి క్లాస్ అమ్మాయి మాస్** 2013, ఆగస్టు 3న విడుదలైన తెలుగు చలనచిత్రం. లక్ష్మణ్ క్యాదరి నిర్మాణ సారధ్యంలో కోనేటి శ్రీను దర్శకత్వం వహించిన ఈ చిత్రంలో వరుణ్ సందేశ్, హరిప్రియ జంటగా నటించారు.

## కథా సారాంశం
శ్రీ (వరుణ్ సందేశ్) చిన్నప్పుడే తల్లిదండ్రులు చనిపోవడంతో బామ్మ (శ్రీలక్ష్మి) దగ్గర పెరుగుతుంటాడు. చిన్నప్పటి నుండి అమ్మాయిలకు దూరంగా పెరగడం వల్ల శ్రీకి అమ్మాయిలంటే  భయంగా ఉంటుంది. ఐటి కంపెనీకి ఓనర్ అయిన శ్రీకి అంజలి ప్రపోజ్ చేస్తుంది. నష్టాల్లో ఉన్న తన కంపెనీ కాపాడుకోవడంకోసం అంజలితో పెళ్ళికి, ఆమె తండ్రి అంజలి గ్రూప్ కంపెనీస్ ఎండి కేకే (ఆహుతి ప్రసాద్) పెట్టిన డీల్ కి ఒప్పుకుంటాడు. అమ్మాయిలంటే భయంపోవడం కోసం వేశ్య అయిన నీరు (హరి ప్రియ)తో కాంట్రాక్టు మాట్లాడుకుంటాడు. దాస్ (కాశీ విశ్వనాథ్) అనే వ్యక్తి నీరుని చంపాలని ప్రయత్నిస్తుంటాడు. దాస్ నీరుని ఎందుకు చంపాలనుకుంటున్నాడు, శ్రీ అంజలి పెళ్లి చేసుకున్నారా అన్నది మిగతా కథ.

## నటవర్గం
* వరుణ్ సందేశ్
* హరిప్రియ
* ఆలీ
* శ్రీనివాస రెడ్డి
* ఆహుతి ప్రసాద్
* యనమదల కాశీ విశ్వనాథ్
* వెన్నెల కిషోర్
* ధన్‌రాజ్
* బెనర్జీ
* సన
* శ్రీలక్ష్మి

## సాంకేతికవర్గం
* కథ, దర్శకత్వం: కోనేటి శ్రీను
* నిర్మాత: లక్ష్మణ్ క్యాదరి
* మాటలు: సాయి కృష్ణ
* సంగీతం: శేఖర్ చంద్ర
* ఛాయాగ్రహణం: సాయి శ్రీరామ్
* కూర్పు: ప్రవీణ్ పూడి
* నిర్మాణ సంస్థ: లక్ష్మీ సినీ విజన్స్

## పాటలు

ఈ చిత్రానికి శేఖర్ చంద్ర సంగీతం అందించాడు. ఆదిత్యా మ్యూజిక్ ద్వారా పాటలు విడుదలయ్యాయి.

## ఇతర వివరాలు
# దర్శకుడిగా కోనేటి శ్రీనుకు ఇది తొలిచిత్రం.
# ఈ చిత్రం హిందీ భాషలోకి అనువాదం చేయబడింది.

## మూలాలు

## ఇతర లంకెలు
* 

వర్గం:2013 తెలుగు సినిమాలు
వర్గం:ఆలీ నటించిన సినిమాలు
వర్గం:ఆహుతి ప్రసాద్ నటించిన సినిమాలు
బొజ్జా వెంకటరెడ్డి

**బొజ్జా వెంకటరెడ్డి** స్వాతంత్ర్యోద్యమంలో పాల్గొన్న రాజకీయ నాయకుడు. ఇతడు నంద్యాల నుండి 9వ లోక్‌సభకు ఎన్నికైనాడు.

## జీవిత విశేషాలు
బొజ్జా వెంకటరెడ్డి కర్నూలు జిల్లా, నంద్యాల మండలానికి చెందిన పులిమద్ది గ్రామంలో 1932 జూలై 1వ తేదీన జన్మించాడు. ఇతని తండ్రి బొజ్జా గోవిందరెడ్డి. ఇతడు మద్రాసులోని పచ్చయప్ప కళాశాలలో బి.ఎ., మద్రాసు న్యాయకళాశాలలో బి.ఎల్. చదివాడు. ఇతనికి 1952లో శివశంకరమ్మతో వివాహం జరిగింది. ఈ దంపతులకు 5గురు కుమారులు 1 కుమార్తె ఉన్నారు. వెంకటరెడ్డి వ్యవసాయదారుడు, న్యాయవాది, క్రీడాకారుడిగా కూడా రాణించాడు. స్వాతంత్ర్యోద్యమంలో పాల్గొన్నాడు. ఇతడు నిరక్షరాస్యతా నిర్మూలన, కార్మిక సంక్షేమం, వ్యవసాయ, త్రాగు నీటి సౌకర్యాల అభివృద్ధి, ఉద్యోగ కల్పన రంగాలలో కృషి చేశాడు.

## రాజకీయ రంగం
ఇతడు 1962లో గ్రామ పంచాయతి సర్పంచుగా రాజకీయ ప్రవేశం చేశాడు. 1967, 1972లలో ఆంధ్రప్రదేశ్ శాసనసభకు ఎన్నికైయ్యాడు. 1978లో గ్రంథాలయ కమిటీ ఛైర్మన్‌గా పనిచేశాడు. 1966 నుండి 1979 సహకార భూ తనఖా బ్యాంకుకు అధ్యక్షుడిగా ఉన్నాడు. 1984 నుండి కర్నూలు జిల్లా ప్రదేశ్ కాంగ్రెస్ కమిటీకి అధ్యక్షుడిగా పనిచేశాడు. ఇతడు 1989లో లోక్‌సభ ఎన్నికలలో నంద్యాల నుండి కాంగ్రెస్ పార్టీ తరఫున పోటీ చేసి తెలుగుదేశం పార్టీ అభ్యర్థి మద్దూరు సుబ్బారెడ్డిపై 56వేల ఓట్ల ఆధిక్యతతో గెలుపొందాడు.

## మూలాలు

వర్గం:లోక్‌సభ సభ్యులు
వర్గం:రాజకీయ నాయకులు
వర్గం:స్వాతంత్ర్య సమర యోధులు
వర్గం:కర్నూలు జిల్లా నుండి ఎన్నికైన లోక్‌సభ సభ్యులు
వర్గం:న్యాయవాదులు
వర్గం:1932 జననాలు
సరఫరా గొలుసు

వాణిజ్యవ్యవస్థలో వినియోగదారులకు ఉత్పత్తిని లేదా సేవను అందచేయడంలో పాలుపంచుకునే సంస్థలు, వ్యక్తులు, కార్యకలాపాలు, సమాచారం, వనరులు మొదలైనవాటితో కూడుకున్న వ్యవస్థను సరఫరా గొలుసు అంటారు. సహజ వనరులు, ముడి పదార్థాలు, విడిభాగాలు మొదలైన వాటిని తుది ఉత్పత్తిగా మార్చి వినియోగదారునికి అందించడం సరఫరా గొలుసు కార్యకలాపాల్లో భాగం. 

ఉత్పత్తులను వినియోగించాక వాటిలో ఇంకా పనికొచ్చే విలువ ఉంటే వాటిని ఏ సమయంలోనైనా తిరిగి సరఫరా గొలుసు లోకి ప్రవేశ పెట్టే వీలు, అధునాతన సరఫరా గొలుసు వ్యవస్థలలో ఉంటుంది. 

ఇంటర్నెట్‌లో, వినియోగదారులు నేరుగా పంపిణీదారులను సంప్రదించే వీలుంది. దీనివలన మధ్యవర్తులు తగ్గిపోయి గొలుసు పొడవు కొంతవరకు తగ్గింది.

## స్థూలంగా
సహజ వనరులపై పర్యావరణ, జీవ, రాజకీయ నియంత్రణలు మొదలవడంతో సరఫరా గొలుసు ప్రారంభమవుతుంది. అ తరువాత మానవులు ముడి పదార్థాలను సేకరించడం, వాటిని వినియోగించి ఉత్పత్తులు తయాఅరు చెయ్యడం జరుగుతుంది. ఇందులో అనేక ఉత్పత్తి దశలు (ఉదా., విడిభాగాల నిర్మాణం, వాటి కూర్పు మొదలైనవి), అ తరువాత అనేక దశల్లో నిల్వ చెయ్యడం ఉంటాయి. ఈ నిల్వ దశలు పెరిగే కొద్దీ, నిల్వ పరిమాణాలు తగ్గుతూ, భౌగోళికంగా నిల్వ చేసే స్థలాలు విస్తరిస్తూ పోతాయి. చివరకు వినియోగదారునికి చేరతాయి.

తాము నైతిక పద్ధతులను అనుసరిస్తున్నామని తెలియజెప్పే ప్రయత్నాల్లో భాగంగా, చాలా పెద్ద కంపెనీలు, గ్లోబల్ బ్రాండ్లూ తమ సంస్థాగత సంస్కృతి, నిర్వహణ వ్యవస్థల్లోకి ప్రవర్తనా నియమావళిని, మార్గదర్శకాలనూ అనుసంధానిస్తున్నాయి. తమ సరఫరాదారులు (సౌకర్యాలు, పొలాలు, శుభ్రపరచడం, క్యాంటీన్, భద్రత మొదలైన ఉప కాంట్రాక్ట్ సేవలు అందించేవారు) తమకు అత్యావశ్యకమైన ప్రమాణాలకు లోబడి ఉండాలని సంస్థలు డిమాండ్లు చేస్తున్నాయి, అలా ఉన్నారో లేదో సామాజిక ఆడిట్ ద్వారా ధ్రువీకరించుకుంటున్నాయి. సరఫరా గొలుసులో పారదర్శకత లేకపోవడాన్ని మిస్టిఫికేషన్ అంటారు. దీనివలన వినియోగదారులకు తాము కొనుగోలు చేసే ఉత్పత్తులు ఎక్కడ ఉద్భవించాయో తెలియకుండా పోతుంది. సామాజికంగా బాధ్యతా రహితమైన పద్ధతులకు ఊతమిస్తుంది. సరఫరా గొలుసు నిర్వాహకులు వారి వనరులకు ఉత్తమమైన ధరను పొందుతున్నారో లేదోనని వారి చర్యలు నిరంతరం నిశిత పరిశీలనలో ఉంటాయి. సంస్థలో అంతర్గతంగా పారదర్శకత లేకపోతే ఇది కష్టతరమౌతుంది. పరిశ్రమలో పోటీ ధరలను గుర్తించాలంటే కాస్ట్ బెంచ్‌మార్కింగ్ అనేది ఒక మంచి పద్ధతి. సంధానకర్తలు తమ వ్యూహాన్ని రూపొందించుకోడానికీ, మొత్తం ఖర్చును తగ్గించడానికీ ఇది ఒక బలమైన పునాదిని ఇస్తుంది. 

## మూలాలు
భారతి ఎయిర్టెల్

**భారతి ఎయిర్టెల్ లిమిటెడ్** లేదా **ఎయిర్టెల్** అనేది **భారత టెలికాం** లోని ఒక ప్రధాన ప్రైవేట్ నెట్వర్క్. వీరి సేవలు 18 దేశాలలో అందుబాటులో ఉన్నాయి. ఈ నెట్వర్క్ భారతదేశం తో పాటుగా ఆసియా లోని బంగ్లాదేశ్ శ్రీలంక, ఆఫ్రికా ఖండం లోని కెన్యా , చాద్ , కాంగో బి, మడగాస్కర్ ,నైజర్ , మలావి, ఉగాండా, నైజీరియా, రువాండా జాంబియా టాంజానియా గబాన్ సిచెల్లెస్ మొదలగు దేశాలలోనూ  లోనూ సేవలు అందిస్తోంది. ఇవి కాకుండా యునైటెడ్ కింగ్‌డమ్, హాంగ్‌కాంగ్, ఫ్రాన్స్, అమెరికా సంయుక్త రాష్ట్రాలు జపాన్ సింగపూర్ లలో వీరి ఉనికి ఉంది. 

## ఇతర కార్యక్రమాలు

* హైదరాబాద్ మారథాన్: హైదరాబాద్ మారథాన్ అనేది ప్రతి సంవత్సరం హైదరాబాదులో జరిగే వార్షిక మారథాన్ పోటీ. ముంబై మారథాన్ తరువాత భారతదేశంలో రెండవ అతిపెద్ద మారథాన్ ఇది.

కుడి|thumb| నవంబర్ 2010 వరకు ఎయిర్టెల్ ఉపయోగించిన లోగో
కుడి|thumb|400x400px| 19 దేశాలలో భారతి ఎయిర్టెల్ యొక్క కవరేజ్ మ్యాప్

## మూలాలు
డాక్టర్ హరి సింగ్ గౌర్ విశ్వవిద్యాలయం

**డాక్టర్ హరి సింగ్ గౌర్ విశ్వవిద్యాలయం** (**సాగర్ విశ్వవిద్యాలయం**) అనేది భారతదేశంలోని మధ్యప్రదేశ్ రాష్ట్రంలోని సాగర్ నగరంలోని కేంద్ర విశ్వవిద్యాలయం. బ్రిటీష్ రాజ్ కాలంలో 18 జూలై 1946 న స్థాపించబడినప్పుడు దీనికి "సాగర్ విశ్వవిద్యాలయం" అని పేరు పెట్టారు. ఫిబ్రవరి 1983 లో సాగర్ విశ్వవిద్యాలయం పేరును రాష్ట్ర ప్రభుత్వంచే ఈ విశ్వవిద్యాలయ వ్యవస్థాపకుడు సర్ హరి సింగ్ గౌర్ గా మార్చబడింది. ఇది మధ్యప్రదేశ్‌లోని పురాతన విశ్వవిద్యాలయం. ఈ విశ్వవిద్యాలయం మధ్యప్రదేశ్‌లో నియామకాల కంటే మెరుగైన విద్యకు ప్రసిద్ధి చెందింది. ఇది దాని స్వంత నిర్దిష్ట విద్యా సరళిని కలిగి ఉంది. ఇది ఆధునిక సమాజంలో పోటీపడే విద్యార్థులను తయారు చేస్తుంది. ఇది తమ విద్యార్థులను సులభంగా దేశంలో తమ సొంత ఉద్యోగ అవకాశాలను సృష్టించుకునేలా తయారు చేస్తుంది. రాష్ట్రంలో చాలా మంది విదేశీ పూర్వ విద్యార్థులు ఉన్నారు. ఈ విశ్వవిద్యాలయంలో ప్రవేశము ఈ విశ్వవిద్యాలయం నిర్వహించే ప్రవేశ పరీక్షల ద్వారా జరుగుతుంది.

## మూలాలు

వర్గం:భారతీయ కేంద్రీయ విశ్వవిద్యాలయాలు
వర్గం:విశ్వవిద్యాలయాలు
పుస్తకంలో కొన్ని పేజీలు మిస్సింగ్

**పుస్తకంలో కొన్ని పేజీలు మిస్సింగ్** 2013, ఆగస్టు 9న విడుదలైన తెలుగు చలనచిత్రం. సాజిద్ ఖురేషి దర్శకత్వం వహించిన ఈ చిత్రంలో శ్రీ, సుప్రజ, రాహుల్, సతీష్, మస్త్ ఆలీ తదితరులు నటించగా, గుణవంత్ సేన్ సంగీతం అందించాడు.

2012లో బాలాజీ తరనితరన్ దర్శకత్వంలో విజయ్ సేతుపతి, గాయత్రి శంకర్ జంటగా నటించిన *నడువుల కొంజం పక్కత కానోమ్* తమిళ హాస్యచిత్రంకి రీమేక్ చిత్రమిది.

గతం మరచిపోయిన ఒక యువకుడి పెళ్ళి జరిపేందుకు అతని స్నేహితులు ఎలాంటి పనులు చేశారన్న కథాంశంతో ఈ చిత్రం రూపొందింది.

## కథా సారాంశం
విజయ్ (శ్రీ), శివ, సలీం, బాలాజీ నలుగురు స్నేహితులు. విజయ్, సంధ్య (సుప్రజ)ని ప్రేమిస్తాడు. వాళ్ళిద్దరి ప్రేమను పెద్దలు అంగీకరించి పెళ్ళికి ఒప్పుకుంటారు. పెళ్ళి ముందురోజు నలుగురు స్నేహితులు క్రికెట్ ఆడటానికి వెళ్ళగా, ఆ ఆటలో విజయ్ చిన్న మెదడు దగ్గర దెబ్బతగిలి, టెంపరరీ మెమొరీ లాస్ వస్తుంది. దాంతో విజయ్ గత సంవత్సరం రోజులుగా ఏం జరిగింది అనేది మర్చిపోతాడు. విజయ్ కి గతాన్ని గుర్తు చేయడంకోసం, అనుకున్న టైంకి విజయ్ పెళ్ళి జరిపించడానికి అతని స్నేహితులు ఎదుర్కొన్న సమస్యలు ఏంటి, విజయ్ కి గతం గుర్తొచ్చి, సంధ్యతో పెళ్ళి జరిగిందా లేదా అన్నది మిగతా కథ.

## నటవర్గం
* శ్రీ (విజయ్)
* సుప్రజ (సంధ్య)
* రాహుల్ (శివ)
* మస్త్ ఆలీ (సలీం)
* సతీష్ (బాలాజీ)

## సాంకేతికవర్గం
* దర్శకత్వం: సాజిద్ ఖురేషి
* నిర్మాత: మహ్మద్‌ సోహైల్‌ అన్సారీ
* కథ: బాలాజీ తరనితరన్
* సంగీతం: గుణ్వంత్‌ సేన్
* ఛాయాగ్రహణం: మార్టిన్ జో
* కూర్పు: మోహన్ – రామారావు
* నిర్మాణ సంస్థ: బ్లాక్ బస్టర్ స్టూడియో

## పాటలు
ఈ చిత్రానికి గుణ్వంత్‌ సేన్ సంగీతం అందించాడు.

* రా రా (దీపు)
* బ్యాండ్ బాజా (ఇందు సోనాలి)
* అయ్యో రామారే (గాన బాల)
* సరదాగా (చిన్న పొన్ను)
* రబ్బా (దీపు)

## విడుదల ౼ స్పందన
ఈ చిత్రం 2013, ఆగస్టు 9న విడుదలైంది. బాక్సాఫీస్ వద్ద మిశ్రమ స్పందనలను అందుకుంది.

## మూలాలు

## ఇతర లంకెలు

వర్గం:2013 తెలుగు సినిమాలు
వర్గం:తెలుగు ప్రేమకథా సినిమాలు
ప్రీతి నిగమ్

**ప్రీతి నిగమ్** తెలుగు సినిమా, టెలివిజన్ నటి. 1996లో దూరదర్శన్ లో వచ్చిన ఋతురాగాలు ద్వారా గుర్తింపు పొందిన ప్రీతి అనేక సీరియల్స్, సినిమాల్లో నటించింది.

## జననం - కుటుంబం
ప్రీతి నిగమ్ హైదరాబాదులో జన్మించింది. ఈవిడ పూర్వీకులు ఉత్తరప్రదేశ్‌ నుంచి హైదరాబాదులోని సుల్తాన్‌బజార్‌కు వచ్చారు. నిజాం రాజ్యంలో మంత్రులుగా పనిచేసేవారు.

ప్రీతి తల్లిదండ్రులు ఇద్దరూ ఉపాధ్యాయులుగా పనిచేశారు, తండ్రి రంగస్థల నటుడు కూడా.

## వివాహం
ఋతురాగాలు సీరియల్ హరీష్ పాత్రను పోషించిన కర్ర నగేష్‌తో 1999, నవంబరు 4న ప్రీతి ప్రేమ వివాహం జరిగింది. వీరికి ఇద్దరు పిల్లలు (ఆదితిశ్రీ, ఆర్యన్).

## నృత్యరంగం
చిన్నతనంలోనే అనిల్ ‌కుమార్‌ దగ్గర కూచిపూడి నృత్యం, ఏవీ శ్రీధర్ దగ్గర కథక్ నేర్చుకున్న ప్రీతి, ఏడో తరగతి బిర్లా టెంపుల్‌ దగ్గర ప్రదర్శన ఇచ్చింది. పాఠశాల వార్షికోత్సవం సందర్భంగా జరిగిన నాటక ప్రదర్శనల్లో కూడా నటించింది.లండన్, మారిషస్, పారిస్, యునైటెడ్ స్టేట్స్ వంటి దేశాల్లో అనేక నృత్య ప్రదర్శనలు చేసింది.

1989లో తొలిసారిగా నృత్య నేపథ్యంతో రూపొందించిన అంబేద్కర్‌ డ్యాక్యుమెంటరీలో బాల్య అంబేద్కర్‌కు అత్తగా నటించింది.

## టీవీరంగం
సీరియల్స్‌లో నటులకు కూచిపూడి, కథక్, ఫోక్ డ్యాన్సులపై శిక్షణ ఇస్తున్న ప్రీతి, దూరదర్శన్‌లో ప్రసారమైన *ఆరాధన* సీరియల్‌కి కొరియోగ్రఫీ చేయడానికి వెళ్ళగా, ప్రీతి కళ్ళతో పలికించే భావాలను చూసిన దర్శకుడు ఆ సీరియల్‌లో అవకాశం ఇచ్చాడు. ప్రీతికి తెలుగు రాకపోవడంతో ఒక మూగమ్మాయి పాత్రను సృష్టించగా, కళ్ళతోనే నటించి ప్రశంసలు అందుకుంది.

మంజులా నాయుడు దర్శకత్వంలో వచ్చిన *ఋతురాగాలు* సీరియల్‌లో హరిత పాత్రలో నటించింది. ఆ తరువాత అనేక సీరియళ్ళలో నాయక, ప్రతినాయక పాత్రలను పోషించింది.

**నటించినవి**

# ఋతురాగాలు
# కస్తూరి
# ఆడది
# ఎండమావులు
# కావ్యాంజలి
# శాంతినివాసం
# చక్రవాకం
# చంద్రముఖి
# స్వాతిచినుకులు
# అమెరికా అమ్మాయి
# శ్రావణసమీరాలు
# కాంచన గంగ
# ఊహలపల్లకి (దూరదర్శన్-2005)
# ఇంటింటి గృహలక్ష్మి (స్టార్ మా)
# దీపారాధన

## సినిమారంగం
శ్యామ్ బెనగళ్ దర్శకత్వంలో హిందీ ఆర్ట్ ఫిల్మ్‌లో నటించింది. తెలుగులో తొలి సినిమా స్టూడెంట్ నంబర్ 1.

**నటించినవి**

# హరీబరీ (హిందీ)
# వెల్‌డన్‌ అబ్బా (హిందీ)
# షూబాయ్‌ (హిందీ)
# స్టూడెంట్ నంబర్ 1 (2001)
# సంతోషం (2002)
# శ్రీరామ్ (2002)
# ఔను వాళ్ళిద్దరూ ఇష్టపడ్డారు
# కబడ్డీ కబడ్డీ
# ఈ అబ్బాయి చాలా మంచోడు (2003)
# బ్యాక్ పాకెట్ (2003)
# సై (2004)
# కానీ (2004)
# మీనాక్షి (2005)
# శుభం
# చాకలి ఐలమ్మ (2013)
# జై తెలంగాణ
# నిన్నే కోరుకుంటా
# త్రిపుర
# త్యాగాల వీణ- జయహో తెలంగాణ
# స్టెప్నీ
# ఇన్‌కీ ఐసీకీతైసీ (ఉర్దూ)
# హల్‌చల్
#రొమాంటిక్‌ (2021)

## అవార్డులు - పురస్కారాలు
# జాతీయ అవార్డు - కావ్యాంజలి (సీరియల్)

## మూలాలు

## ఇతర లంకెలు

వర్గం:తెలుగు సినిమా నటీమణులు
వర్గం:తెలుగు టెలివిజన్ నటీమణులు
వర్గం:టెలివిజన్ నటీమణులు
వర్గం:జీవిస్తున్న ప్రజలు
రాజస్థాన్ కేంద్రీయ విశ్వవిద్యాలయం

**రాజస్థాన్ కేంద్రీయ విశ్వవిద్యాలయం** (**సెంట్రల్ యూనివర్సిటీ ఆఫ్ రాజస్థాన్**) (**Central University of Rajasthan**) అనేది భారతదేశంలోని రాజస్థాన్ లోని అజ్మీర్ లో ఉన్న ఒక కేంద్ర విశ్వవిద్యాలయం. ఈ విశ్వవిద్యాలయమునకు చెందిన పది పాఠశాలలు, ఇరవై విద్యా విభాగాలు, ఒక కమ్యూనిటీ కళాశాలలో టెక్నాలజీ, సైన్స్, హ్యుమానిటీస్, కామర్స్, మేనేజ్‌మెంట్, పబ్లిక్ పాలసీ, సోషల్ సైన్స్ ప్రోగ్రామ్‌లు ఉన్నాయి, ఇవి శాస్త్రీయ, సాంకేతిక, సామాజిక విద్యతో పాటు పరిశోధనలకు బలమైన ప్రాధాన్యతనిస్తున్నాయి. ఈ విశ్వవిద్యాలయంలో మొత్తం విద్యార్థుల నమోదు 1700 దాటింది, 23 కి పైగా రాష్ట్రాల విద్యార్థులను కలిగి ఉంది.

## చరిత్ర
రాజస్థాన్ కేంద్రీయ విశ్వవిద్యాలయం పార్లమెంట్ చట్టం ద్వారా 3 మార్చి 2009 న కేంద్ర విశ్వవిద్యాలయంగా స్థాపించబడింది. ఈ విశ్వవిద్యాలయం 2009-10లో M.Sc./M.A అనే రెండు పిజి ప్రోగ్రామ్‌లతో ప్రారంభించబడింది.

డాక్టోరల్, అండర్ గ్రాడ్యుయేట్ ప్రోగ్రాములు 2013-14లో ప్రారంభించబడ్డాయి.

## మూలాలు

వర్గం:భారతీయ కేంద్రీయ విశ్వవిద్యాలయాలు
వర్గం:విశ్వవిద్యాలయాలు
1048

**1048** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు

* జూలై 16: హెన్రీIII ఆదేశాల మేరకు జర్మన్ దళాలు రోమ్ పై దాడిచేసి పోప్ బెనెడిక్ట్ IXను తరిమివేసింది.
* జూలై 17: డమాసస్II కాథలిక్ చర్చి 151వ పోప్ గా నియమితుడైనాడు. కానీ అతడు 24రోజులకే మరణించాడు.
* నార్వే రాజు హెరాల్డ్ III ఓస్లో నగరాన్ని స్థాపించాడు.
* కడప జిల్లాలోని వల్లూరును కాయస్థ వంశీయులైన అంబదేవుడు, మేనమామ గంగయసాహిణి తమ రాజధానిగా చేసుకుని పరిపాలించారు. 

## జననాలు
* మే 18: పర్షియా మహాకవి ఒమర్ ఖయ్యాం  (మ.1131).
* మే 25: షెన్ జాంగ్, చైనా సాంగ్ సామ్రాజ్యనానికి చెందిన రాజు (మ.1085)
* అలెగ్జాయిస్ I, బైజెంటైన్ చక్రవర్తి. (మ.1118)
* అర్వా అల్ సులైహి, యెమన్ రాణి. (మ.1138)
* షేక్ అహ్మద్ ఎ జమి, పర్షియన్ సూఫీ కవి, రచయిత.(మ.1141)
* మాగ్నస్ II, నార్వే రాజు.

## మరణాలు
 
* జూన్ 1: మినమొటో నొ యొరినొబు, జపానీయ సమురాయ్ (జ.968)
* జూన్ 7: బెర్నో ఆఫ్ రిచెనావ్, జర్మనీ మతాధికారి.
* ఆగష్టు 9: డమాసస్II కాథలిక్ చర్చి 151వ పోప్.
* డిసెంబరు 13: పర్షియన్ ఇస్లామీయ పండితుడు అల్ బెరూని (జ.973)
* జింగ్ జాంగ్ చైనీస్ సామ్రాజ్ఞి. (జ.1003)

## పురస్కారాలు
## మూలాలు

*
వర్గం:1050లు
వర్గం:11 వ శతాబ్దం
వాణి భోజన్

**వాణి భోజన్** ఒక భారతీయ సినీ నటి, టెలివిజన్ నటి, మాజీ ఫ్యాషన్ మోడల్, ఆమె ప్రధాన ఉత్తమ నటిగా సన్ కుడుంబం విరుతుగల్ అవార్డును అందుకుంది. 2019లో ఆమె తెలుగులో మీకు మాత్రమే చెప్తా,  అనే సినిమా తో పరిచయం అయ్యింది.

## జననం, విద్య, కుటుంబం
2012 లో జయ టీవీ సిరీస్ మాయలో నటించినప్పుడు భోజన్ మోడల్‌గా పనిచేశారు. తదనంతరం ఆమె విజయ్ టీవీలో ప్రసారం అయిన టీవీ సిరీస్ ఆహా సీరియల్‌లో ప్రముఖ పాత్ర పోషించింది.  ఆహా పూర్తయిన తర్వాత, ఆమె సన్ టివి సిరీస్ దేవామగల్ లో ప్రముఖ పాత్రలో నటించింది.  జీ తమిళంలో లక్ష్మీ వంతచులో కూడా ఆమె కనిపించింది. 2020 లో, ఆమె అశోక్ సెల్వన్‌తో కలిసి ఓహ్ మై కడావులే అనే తమిళ చిత్రంలో కనిపించింది.

### సినిమాలు

### టెలివిజన్

### వెబ్ సిరీస్‌లు

## అవార్డులు మరియు నామినేషన్లు

### టెలివిజన్

### సినిమాలు

## మూలాలు

## బాహ్య లింకులు

* 
వర్గం:1988 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:టెలివిజన్ నటీమణులు
కేంద్రీయ వ్యవసాయ విశ్వవిద్యాలయం

**కేంద్రీయ వ్యవసాయ విశ్వవిద్యాలయం** (**సెంట్రల్ అగ్రికల్చరల్ యూనివర్శిటీ**) (**Central Agricultural University**) అనేది భారతదేశంలోని మణిపూర్ రాష్ట్రంలోని ఇంఫాల్ లోని లాంపెల్పాట్ వద్ద వున్న ఒక వ్యవసాయ కేంద్రీయ విశ్వవిద్యాలయం.

## చరిత్ర
పార్లమెంటు చట్టం, సెంట్రల్ అగ్రికల్చరల్ యూనివర్శిటీ చట్టం, 1992 (నం.40 ఆఫ్ 1992) ద్వారా కేంద్రీయ  వ్యవసాయ విశ్వవిద్యాలయం స్థాపించబడింది. 1993 జనవరి 26న భారత ప్రభుత్వ వ్యవసాయ పరిశోధన, విద్యా విభాగం (డీఏఆర్ ఈ) నోటిఫికేషన్ జారీ చేయడంతో ఈ చట్టం అమల్లోకి వచ్చింది. 1993 సెప్టెంబరు 13 న ప్రారంభం అయినది. ప్రధాన కార్యాలయం మణిపూర్ లోని ఇంఫాల్ లో ఉంది.  ఈ విశ్వవిద్యాలయం  అధికార పరిధి లో ఉన్న ఈశాన్య ప్రాంత  రాష్ట్రాలైన   అరుణాచల్ ప్రదేశ్, మణిపూర్, మేఘాలయ, మిజోరాం, సిక్కిం, నాగాలాండ్, త్రిపుర  ఉన్నాయి.

## లక్ష్యం
భారతదేశం లోని ఇతర వ్యవసాయ విశ్వవిద్యాలయాల మాదిరిగానే, ఈ  విశ్వవిద్యాలయంలో  బోధన, పరిశోధన, అభివృద్ధి  ఇతర అకాడమిక్  విద్య  ఇంటిగ్రేటెడ్ కార్యక్రమాలను కలిగి ఉంది. వ్యవసాయం, అనుబంధ రంగాల్లో బోధన, పరిశోధన, విస్తరణ  నాణ్యమైన ఉన్నత ప్రమాణ విద్యలో (సెంటర్ ఆఫ్ ఎక్సలెన్స్)  నిలవడమే ఈ విశ్వవిద్యాలయం లక్ష్యం. వ్యవసాయం, అనుబంధ రంగాలలో ఉత్పాదకత, లాభదాయకతను మెరుగుపరచడానికి సుస్థిర వ్యవసాయ వ్యవస్థలను అభివృద్ధి చేయడంఈశాన్య భారతదేశంలో అధునాతన వ్యవసాయ సాంకేతిక పరిజ్ఞానాన్ని సమర్థవంతంగా వ్యాప్తి చేయడానికి రైతులకు, విస్తరణ అధికారులకు  శిక్షణ ఇవ్వడం  విశ్వవిద్యాలయం  ప్రధాన లక్ష్యంగా పెట్టుకుంది. 

వ్యవసాయం, అనుబంధ వృత్తులను లాభదాయకమైన సంస్థలుగా మార్చడానికి, ఈశాన్య ప్రాంత ప్రజలకు ఆహారం,పోషకాహార భద్రతను అందించడానికి ఈ విశ్వవిద్యాలయం  ఒక ముఖ్యమైన అనుసంధానంగా పనిచేస్తుంది. పై లక్ష్యాన్ని సాధించడానికి, విశ్వవిద్యాలయం ఈశాన్య భారతదేశంలోని ఆరు రాష్ట్రాల్లో ఏడు కళాశాలలను, మూడు కృషి విజ్ఞాన కేంద్రాలను (కెవికె) స్థాపించింది  వ్యవసాయం, అనుబంధ శాస్త్రాలలో అండర్ గ్రాడ్యుయేట్,  పోస్ట్ గ్రాడ్యుయేట్ డిగ్రీ ప్రోగ్రామ్లను అందిస్తుంది.  

## ప్రవేశ అర్హతలు
ఈ విశ్వవిద్యాలయం  లో విద్యార్థులు  ప్రవేశం పొందడానికి అర్హతలలో  రాష్ట్ర నామినేషన్ ద్వారా, ఇండియన్‌ కౌన్సిల్‌ ఆఫ్‌ అగ్రికల్చర్‌ రిసెర్చ్‌(ICAR), ఆలిండియా ఎంట్రన్స్‌ ఎగ్జామినేషన్‌ ఫర్‌ అడ్మిషన్‌(AIEEA)  ద్వారా, సెల్ఫ్ ఫైనాన్స్డ్ సీటు ద్వారాఈ విశ్వవిద్యాలయం పరిధిలోని 7 ఈశాన్య రాష్ట్రాలు (అరుణాచల్ ప్రదేశ్, మణిపూర్, మేఘాలయ, మిజోరం, నాగాలాండ్, సిక్కిం, త్రిపుర)  ప్రవేశం పొందే అవకాశం కల్పించారు. అభ్యర్థులు రాష్ట్ర నామినేషన్ కోసం సంబంధిత రాష్ట్ర వ్యవసాయ, ఉద్యాన, వెటర్నరీ సైన్స్ & పశుసంవర్ధక శాఖలను సంప్రదించవచ్చు. ఇందులో రిజర్వేషన్ అండర్ గ్రాడ్యుయేట్కోర్సులకు ఆయా రాష్ట్రాల రిజర్వేషన్ విధానం ప్రకారం మొత్తం సీట్లలో 85% స్టేట్ నామినేషన్ కింద కేటాయిస్తారు, పోస్ట్ గ్రాడ్యుయేట్  డాక్టోరల్ వాటికీ పీజీ, పీహెచ్ డీ ప్రోగ్రామ్ లకు రాష్ట్ర నామినేషన్ లేదు.

## మూలాలు

వర్గం:విశ్వవిద్యాలయాలు
వర్గం:భారతీయ కేంద్రీయ విశ్వవిద్యాలయాలు
వర్గం:వ్యవసాయ విశ్వవిద్యాలయాలు
నాగాలాండ్ విశ్వవిద్యాలయం

**నాగాలాండ్ విశ్వవిద్యాలయం** (**Nagaland University**) అనేది 1989 లో భారత ప్రభుత్వం పార్లమెంటు చట్టం ద్వారా నాగాలాండ్ రాష్ట్రంలో స్థాపించబడిన ఒక కేంద్ర విశ్వవిద్యాలయం. దీని ప్రధాన కార్యాలయం జునెబోటొలోని లుమామి గ్రామంలో ఉంది. మరో రెండు శాశ్వత ప్రాంగణాలు కోహిమా (మెరిమా), మెడ్జిఫెమా వద్ద ఉన్నాయి. డిమాపూర్‌లో బి.టెక్ కోర్సులు అందించే తాత్కాలిక క్యాంపస్ కూడా ఉంది. మొత్తం 66 కళాశాలలు ఈ విశ్వవిద్యాలయానికి అనుబంధంగా ఉన్నాయి, మొత్తం విద్యార్థి జనాభా 24,000. M.A, M.Sc, M.Com, MBA, M.Ed, M.Sc (అగ్రికల్చర్), B.Tech, B.Sc (అగ్రికల్చర్), LL.B, B.Ed, B.Sc, B.A, B.Com, BBA, BCA, B.Sc (నర్సింగ్), B.Voc. లో విశ్వవిద్యాలయ, కళాశాల స్థాయిలలో 43 విభాగాలలో వివిధ కోర్సులు అందించబడుతున్నాయి. 

## ర్యాంకింగ్స్

ఈ విశ్వవిద్యాలయం 2018 లో నేషనల్ ఇన్స్టిట్యూషనల్ ర్యాంకింగ్ ఫ్రేమ్‌వర్క్ (ఎన్‌ఐఆర్‌ఎఫ్) చేత భారతదేశంలోని విశ్వవిద్యాలయాలలో 95 వ స్థానంలో ఉంది, మొత్తంమీద (ర్యాంక్-బ్యాండ్: 101-150)

## మూలాలు

వర్గం:విశ్వవిద్యాలయాలు
వర్గం:భారతీయ కేంద్రీయ విశ్వవిద్యాలయాలు
ప్రపంచ దూరప్రసార, సమాచార సొసైటీ దినోత్సవం

**ప్రపంచ దూరప్రసార, సమాచార సొసైటీ దినోత్సవం** ప్రతి సంవత్సరం మే 17న నిర్వహించబడుతుంది. సాంకేతికత (టెక్నాలజీ) ద్వారా వచ్చే అవకాశాలపై అవగాహన పెంచడంకోసం ఈ దినోత్సవం జరుపుకుంటారు.

## చరిత్ర
దూరప్రసార దినోత్సం: మొద‌టిసారిగా మే 17, 1968లో ప్ర‌పంచ టెలిక‌మ్యూనికేష‌న్ దినోత్స‌వం జ‌రుపుకున్నారు. మే 17న అంత‌ర్జాతీయ టెలిగ్రాఫ్ యూనియ‌న్ స్థాపించారు. అలాగే మొద‌టి అంత‌ర్జాతీయ టెలిగ్రాఫ్‌ క‌న్వెన్షెన్‌ పై 1865 మే 17న పారిస్‌లో సంత‌కం చేశారు. అందువ‌ల్ల మే 17ను ప్ర‌పంచ టెలిక‌మ్యూనికేష‌న్ దినోత్స‌వంగా ప్ర‌క‌టించారు.

సమాచార సొసైటీ దినోత్సవం: 2005లో ట్యూనిస్‌లోని ఇన్ఫర్మేషన్ సొసైటీపై ప్రపంచ శిఖరాగ్ర సమావేశం జరిగింది. ఈ సమావేశంలో ప్రతి సంవత్సరం మే 17న ప్రపంచ సమాచార సొసైటీ దినోత్సవం జరుపుకోవాలని ఐక్యరాజ్యసమితి సర్వసభ్య తీర్మానం ద్వారా ప్రకటించబడింది.

2006, నవంబరులో టర్కీలోని అంటాల్యాలో జరిగిన అంతర్జాతీయ టెలికమ్యూనికేషన్ యూనియన్ ప్లీనిపోటెన్షియరీ కాన్ఫరెన్స్ లో ఈ రెండింటిని కలిపి ప్రతి సంవత్సరం మే 17న ప్రపంచ దూరప్రసార, సమాచార సొసైటీ దినోత్సవంగా జరుపుకోవాలని ప్రకటించబడింది.

## లక్ష్యాలు
సుదూర ప్రాంతాల మ‌ధ్య దూరాన్ని త‌గ్గంచేలా క‌మ్యూనికేష‌న్‌ని వ్యాప్తి చేయ‌డ‌మే ఈ దినోత్స‌వం ముఖ్యోద్దేశం. మ‌న జీవితంలో క‌మ్యూనికేష‌న్ ఎంత కీల‌క‌మైన‌దో అవ‌గాహ‌న పెంచ‌డం, ఈ రంగంలో సాంకేతిక ప‌రిజ్ఞానాన్ని అభివృద్ధిప‌ర‌చ‌డం వంటివి ఈ దినోత్స‌వం ప్ర‌ధాన ల‌క్ష్యాలు.

## మూలాలు

## ఇతర లంకెలు
* ఐక్యరాజ్య సమితి వెబ్సైటు
*ప్రపంచ దూరప్రసార, సమాచార సొసైటీ దినోత్సవం 

వర్గం:అంతర్జాతీయ దినములు
రెండేళ్ళ తర్వాత

**రెండేళ్ళ తర్వాత** 2005, జూలై 25న విడుదలైన తెలుగు చలనచిత్రం. కె.బి. ఆనంద్ దర్శకత్వం వహించిన ఈ చిత్రంలో గోపీచంద్ లగడపాటి, ధనుష్ కెపి, శ్రీరామ్ గోకుల్ నటించగా, పి. శేషు కుమార్ సంగీతం అందించాడు.

## నటవర్గం
* గోపీచంద్ లగడపాటి (వంశీ)
* శరత్ బాబు (గంధం)
* శ్రీరామ్ గోకుల్ (కిట్టు)
* ధనుష్ కెపి (మధు)
* శంకర్ మెల్కోటే (పంచభూతం)
* శ్రీజి (మాలతి)
* బేబీ యశస్వి
* హరిశ్చంద్ర రాయల
* శ్వేత
* లీల

## సాంకేతికవర్గం
* కథ, స్క్రీన్ ప్లే, దర్శకత్వం: కె.బి. ఆనంద్
* నిర్మాత: బివిఎస్ఆర్. చౌదరి
* మాటలు: చింతలపల్లి అనంతు
* సంగీతం: శేషు కుమార్.పి
* నేపథ్యం సంగీతం: ఇమామ్
* పాటలు: వరంగల్ శ్రీనివాస్, ఎస్.ఎ.కె. బాషశ్రీ, చింతలపల్లి అనంతు, సత్తి చక్రవర్తి
* ఛాయాగ్రహణం: రమణ సాళ్వ
* కూర్పు: మోహన రామారావు
* నిర్మాణ సంస్థ: సూర్య తేజ ఫిల్మ్స్
* పంపిణీదారు: మయూరి ఫిల్మ్ డిస్ట్రిబ్యూటర్స్

## బాక్సాఫీస్
2005, జూలై 29న విడుదలైన ఈ చిత్రం, మొదటి వారం బాక్సాఫీస్ వద్ద పరాజయం పొందింది. బడ్జెట్ కంటే తక్కువ వసూలు చేసింది.

### స్పందన
ఈ చిత్రం సినీ విమర్శకుల నుండి ప్రతికూల స్పందనలు అందుకుంది.

* సినీగోర్: దర్శకుడు సినిమాను తెరకెక్కించడంలో విఫలమయ్యాడు. క్రైమ్ పార్టును సినిమా చివరి వరకు నడపలేకపోయాడు.
* తెలుగు సినిమా: ఐతే సినిమా స్పూర్తితో దర్శకుడు కె.బి.ఆనంద్ ఈ సినిమాను రూపొందించినట్లు అనిపిస్తుంది. కాని కిడ్నాప్ డ్రామాను ఆసక్తికరంగా మలచలేకపోయాడు.
* ఐడెల్ బ్రెయిన్: సినిమా తొలిభాగం పర్వాలేదు అనిపించినా, రెండవ భాగం ఆసక్తికరంగా లేదు. క్లైమాక్స్ బాలేదు.
* హిందూ: స్క్రీన్ ప్లే, క్లైమాక్స్ బాలేదు. సస్పెన్స్ క్రియేట్ చేయలేకపోయింది.

## పాటలు

## మూలాలు

## ఇతర లంకెలు
* సినిమా పాటలు
* 

వర్గం:2005 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:శరత్ బాబు నటించిన సినిమాలు
వడ్డాది బుచ్చి కూర్మనాథం

**వడ్డాది బుచ్చి కూర్మనాథం** తెలుగు సినిమా గేయరచయిత. ఇతడు విజయనగరానికి చెందినవాడు. 1950 ప్రాంతాలలో సినీ పరిశ్రమకు వచ్చాడు.  ’ఇలవేలుపు’ లో సుశీల, లీల, రఘునాథ పాణిగ్రాహి పాడిన ’చల్లని రాజా ఓ చందమామ’ పాట ద్వారా పాప్యులర్ అయ్యాడు. తర్వాత చాలా డబ్బింగ్ చిత్రాలకు పాటలు వ్రాశాడు. ఆ రోజుల్లో రిలీజైన డబ్బింగ్ చిత్రాలలో కొన్నిటికి ఇతని పేరు కె.వడ్డాది గా వుంది. ’కె’ అంటే కూర్మనాథం అనే అనుకోవాలి. అంతగా సక్సెస్ కి నోచుకోని వడ్డాది 1973 తర్వాత రాసిన చిత్రాలేమిటి అనే వివరాలు అందుబాటులో లేవు. శ్రీకాకుళానికి చెందిన చిత్రకారుడు వడ్డాది పాపయ్యకి, పాటల రచయిత వడ్డాదిగా సంగీతాభిమానులకు పరిచయమైన వడ్డాది బుచ్చి కూర్మనాథంకి - ఇంటి పేరు లోనే తప్ప ఇంకెక్కడా సామ్యం లేదు.
## ఫిల్మోగ్రఫీ
ఇతడు పాటలు వ్రాసిన కొన్ని సినిమాలు:
* ఇలవేలుపు (1956)
* కాలాంతకుడు (1960) 
* జగన్నాటకం (1960)
* బాగ్దాద్ గజదొంగ (1960)
* పాపాల భైరవుడు (1961)
* హంతకుడు ఎవరు (1964)
* మారని మనుష్యులు (1965)
* ఎవరాస్త్రీ? (1966) 
* కత్తిపోటు (1966)
* పాదుకా పట్టాభిషేకం (1966)
* మా అన్నయ్య (1966)
* అంతులేని హంతకుడు (1968)
* దెబ్బకు దెబ్బ (1968)
* నాటకాల రాయుడు (1969)
* మేమే మొనగాళ్లం (1971)
* కనకదుర్గ పూజామహిమ (1973)

## రచనలు
ఇతని ఈ క్రింది గ్రంథాలు ప్రచురితమయ్యాయి.
# దూరతీరాలు (1966) - నవల
# శాంతియాత్ర (1968)
# అందిన ఆదర్శం అందని అనురాగం (1970) - నవల

## మూలాలు

 
వర్గం:తెలుగు సినిమా పాటల రచయితలు
వర్గం:విజయనగరం జిల్లా కవులు
వర్గం:నవలా రచయితలు
కల్పిక గణేష్

**కల్పిక గణేష్** తెలుగు సినిమా నటి. 2009లో వచ్చిన ప్రయాణం సినిమాతో తెలుగు సినిమారంగంలోకి అడుగుపెట్టింది.

## జననం - విద్యాభ్యాసం
కల్పిక గణేష్ 1991, మే 27న గణేష్, ఇందుమతి దంపతులకు హైదరాబాదులో జన్మించింది. హైదరాబాదులోని గౌతమి హైస్కూల్ ప్రాథమిక విద్య, సికింద్రాబాదులోని వివేకానంద కళాశాలలో బిఏ పూర్తిచేసింది.

## సినిమారంగం
కల్పిక గణేష్ మోడలింగ్ లో ప్రవేశించి, అనేక ప్రచార చిత్రాల్లో నటించింది. 2009లో చంద్రశేఖర్ యేలేటి దర్శకత్వంలో వచ్చిన ప్రయాణం సినిమాలో తొలిసారిగా నటించింది. ఆ తరువాత సినిమాలలో, వెబ్ సీరీస్ లలో నటించింది.

దర్శకత్వ విభాగంలో పనిచేసిన కల్పిక *పర్ఫెక్ట్ కాపీ* అనే 5 నిముషాల లఘు చిత్రానికి దర్శకత్వం వహించింది.

## నటించిన చిత్రాలు

## మూలాలు

## ఇతర లంకెలు
* 
* 

వర్గం:1991 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
తేజ్‌పూర్ విశ్వవిద్యాలయం

**తేజ్‌పూర్ విశ్వవిద్యాలయం** (**Tezpur University**) అనేది భారతదేశంలోని అస్సాం రాష్ట్రంలోని తేజ్‌పూర్ లో ఉన్న ఒక కేంద్ర విశ్వవిద్యాలయం.

## మూలాలు

## వెలుపలి లంకెలు

వర్గం:విశ్వవిద్యాలయాలు
వర్గం:భారతీయ కేంద్రీయ విశ్వవిద్యాలయాలు
నాయినిపాక సర్వతోభద్ర దేవాలయం

**నాయినిపాక సర్వతోభద్ర దేవాలయం** తెలంగాణ రాష్ట్రం, జయశంకర్ భూపాలపల్లి జిల్లా, చిట్యాల మండలం, నాయినిపాక గ్రామంలో ఉన్న దేవాలయం. ఒకే శిలపై నాలుగు వైపులా దేవతా విగ్రహాలు కలిగివున్న ఈ దేవాలయాన్ని 13వ శతాబ్దంలో కాకతీయులు నిర్మించారు. పూర్వం ఈ ప్రాంతంలో మునులు తపస్సు చేయడంవల్ల మునికుంట పేరు వచ్చిందని, నాపాక ప్రాంతాన్ని కాకతీయరాజులు పాలించినందున ఈ ఆలయానికి ‘నాపాకగుడి’అని పేరు వచ్చినట్లు, కాలక్రమేణా నైన్‌పాకగా పిలుస్తున్నట్లుగా చరిత్రకారుల అభిప్రాయం.

## ప్రత్యేకత
ఇటువంటి దేవాలయం దక్షిణ భారతదేశంలో ఎక్కడా లేదు. ఈ ఆలయంలోని సుమారు ఐదున్నర అడుగుల ఎత్తులో స్వామి మీసాలను కలిగి ఉన్నాడు.

## నిర్మాణ శైలి
ఈ దేవాలయంను ఒకే శిలపై నిర్మించడం వల్ల దీనికి ఆది ఏకశిలాక్షేత్రం అని అంటారు. ఇందులోని విగ్రహాలన్నీ ఏకశిలపై చెక్కబడ్డాయి. సుమారు 50 అడుగుల ఎత్తులో (20 అడుగుల ఎత్తు గర్భాలయం, 30 అడుగుల ఎత్తుతో ఇటుకలతో గోపురం) దీని గాలి గోపురం నిర్మించబడి ఉంది. దేవాలయం చుట్టుప్రక్కల కోనేరు, చెరువు, రచ్చబండ, వరుణకొండ, స్వామివారి పాదుకలు, లజ్జగౌరి, 11 పాదులు, ఇతర నిర్మాణాలు ఉన్నాయి.

గుట్టపై మధ్యభాగంలోని గర్భాలయంకు నాలుగువైపులా ఐదున్నర అడుగుల ఎత్తులో ద్వారాలు, లోపల మధ్యలో నాలుగున్నర అడుగుల ఎత్తుతో విగ్రహం ఉన్నాయి. ఒక్కో ద్వారం నుంచి ఒక్కోవైపున్న దేవతా విగ్రహాలు (తూర్పు ద్వారం నుంచి ఉగ్ర నరసింహస్వామి, దక్షిణ ద్వారం నుంచి కాళీయమర్థనం భంగిమలో వేణుగోపాలస్వామి, పశ్చిమం వైపు బలరాముడు, ఉత్తర దిశలో సీతారామలక్ష్మణులు) కనిపిస్తుంటాయి కాబట్టి దీనిని సర్వతోభద్ర నమూనా ఆలయం అంటారు.

ఈ ఆలయ గర్భగుడి ఎంతో ఎత్తులో అతిపెద్ద గాలి గోపురంలా ఉంటుంది. ఆలయ సమీపంలో కోనేరు, వెనుక భాగంలో పెద్ద సరస్సు, వరుణదేవుడి పర్వతం, రాజుల కాలంనాటి రాజ కచ్చీరు సువిశాలమైన స్థలంలో ఉంటాయి.

## ఇతర వివరాలు
# 1992లో అప్పటి పురావస్తు సహాయ సంచాలకుడు ఎన్‌. రామకృష్ణరావు తొలిసారిగా ఈ దేవాలయాన్ని వెలుగులోకి తెచ్చాడు.

## మూలాలు

వర్గం:తెలంగాణ దేవాలయాలు
వర్గం:దేవాలయాలు
వర్గం:13వ శతాబ్దపు హిందూ దేవాలయాలు
శశికళ (పాటల సంపుటి)

**శశికళ** (Sasi Kala or Sasikala) తెలుగులో అడివి బాపిరాజు రచించిన పాటల సంపుటి.

ఇందులోని కొన్ని గేయములు చాలావరకూ మద్రాస్, విజయవాడ, హైద్రాబాద్ రేడియో కేంద్రముల నుండి ప్రసారమయ్యాయి. 'పాడకే నా రాణి' 'బాలవే నీవెపుడు' పాటలు రెండూ ప్రసిద్ధగాయకులు శ్రీ ఎమ్మెస్ రామారావు గారు పాడి రికార్డు చేశారు. వాటికి కొన్నికొత్త గేయములు కూడా చేర్చి పుస్తకమంతా సరిచూసుకున్నారు తమ జీవితపు చివరిదశలో బాపిరాజుగారు.

## శశిరేఖ ఎవరు
శశికళ అనేకరూపాల్లో- సూర్యసుతగా, యోగినిగా, నర్తకిగా, గానసుందరిగా, దేశికగా, ప్రేయిగా, ఆయనకు దర్శనమిస్తుంది. బాపిరాజుగారి జీవితమంతా కళామయంచేసి చివరికి ఆయననుతనలో లీనంచేసుకున్నది శశికళ. ఈ కవితాసంపుటిని చివరికి ఆ శశికళకే అంకితం చేశారు.

## ఇందులోని పాటలు

# తెర
# అమరత్వము
# నిరీక్షణ
# అనర్హత
# అనర్ఘము
# ఎవరవే!
# ఈనిశిని
# ఎవరికోసం
# ఎవరివో ఆ కలస్వనాలు
# నువ్వటే
# పువ్వటే
# ప్రత్యక్షము
# లోకము
# సూర్యసుత
# అవతరణము
# అతిధి
# నువ్వు
# చరిత్ర
# నీలము
# శశికళ
# నగ్న
# ఆవెనుక
# పరమార్థము
# ఉగాది
# ప్రస్థానము
# శ్రుతిలేని
# మార్పు
# ఒకరికొకరు
# ఆటపాటలు
# ప్రణయకోపన
# రాగిణీమాల
# మేలుకొలుపు
# యోగిని
# సంగీతమేలనే
# నాట్యము
# అక్కసురాలు
# త్రప
# ఆశయదేవి
# పూజ
# కంటినవ్వు
# అటు ఇటు
# ఇంద్రజాలిక
# విప్రలంభ
# ఒఖ్ఖణ్ణి
# సంప్రార్ధన
# నారాణి
# గంగాధర
# కళా పరిమళము
# నిత్య యౌవన
# అనుగమము
# కారణము
# మార్గము
# ఇష్టదేవత
# ధ్యేయము
# పిలుపులు
# నర్తకి
# వర ప్రదానము
# పూల బాలిక
# యుగ్మము
# ఎండిమియాన్
# మన చెలిమి
# సొగసు - వయసు
# వసంత పూర్ణిమ
# స్మృతులు
# దేశిక
# ఇంతలో...
# గ్రీవ గంగోత్తరి
# ఖేచరి
# జ్యోత్స్నా ద్యుతి
# గానసుందరి
# గౌరీశంకర శృంగావిర్భవ
# దీపావళి

## మూలాలు

* శశికళ సంపుటి ఆర్కీవు.కాం.లో

వర్గం:తెలుగు పుస్తకాలు
వర్గం:1954 పుస్తకాలు
వర్గం:కవిత్వం
మిస్తీ చక్రవర్తి

**మిస్తీ చక్రవర్తి** (ఇంద్రాణి చక్రవర్తి) భారతీయ చలనచిత్ర నటి. 2014లో వచ్చిన చిన్నదాన నీ కోసం సినిమాతో తెలుగు సినిమారంగంలోకి అడుగుపెట్టింది.

## జీవిత విశేషాలు
మిస్తీ 1987, డిసెంబరు 20న పశ్చిమ బెంగాల్ రాజధాని కలకత్తాలో జన్మించింది. తండ్రి నిర్మాణరంగం, తల్లి బీనా చక్రవర్తి గృహిణి. మిస్తీ అసలు పేరు ఇంద్రాణి చక్రవర్తి.

## ప్రచార చిత్రాలు
మస్తీ *వికో టెర్మరిక్* సంస్థకు ప్రచారంచేస్తూ, ఆయా వస్తువులకు సంబంధించిన ప్రచార చిత్రాల్లో నటించింది.

## సినిమారంగం
సుభాష్ ఘాయ్ రూపొందించిన *కాంచి: ది అన్ బ్రేకబుల్* హిందీ సినిమాతో తొలిసారిగా బాలీవుడ్ లోకి అడుగుపెట్టింది. నితిన్ - ఎ. కరుణాకరన్ కాంబినేషన్ లో వచ్చిన చిన్నదాన నీ కోసం చిత్రంతో తెలుగులో తొలిసారిగా నటించింది. పృథ్వీరాజ్ సుకుమారన్, జిను అబ్రహం కాంబినేషన్ లో వచ్చిన *ఆడమ్ జోన్* చిత్రంతో మలయాళంలో తొలిసారిగా నటించింది.
ఎం. ఎస్. రాజు - సుమంత్ అశ్విన్ కాంబినేషన్ లో వచ్చిన కొలంబస్ మిస్తీ రెండవ తెలుగు సినిమా. మళ్ళీ బాలీవుడ్ కి తిరిగివెళ్ళిన మిస్తీ, ఇంద్ర కుమార్ రూపొందించిన మస్తీ సిరీస్ సినిమా *గ్రేట్ గ్రాండ్ మస్తీ* సినిమాలో నటించింది. 2017లో శ్రీజిత్ ముఖర్జీ రూపొందించిన చారిత్రాత్మక చిత్రం *బేగం జాన్* లో నసీరుద్దీన్ షా, విద్యా బాలన్ పక్కన నటించింది. ఈ చిత్రం వేశ్యాగృహం నేపథ్యంలో తీయబడింది, ఇందులో షబ్నం పాత్రను పోషించింది. ఈ చిత్రం బాక్సాఫీస్ వద్ద యావరేజ్ వసూళ్ళను రాబట్టింది.

## నటించిన చిత్రాలు

## మూలాలు

## ఇతర లంకెలు

*

వర్గం:1987 జననాలు
వర్గం:జీవిస్తున్న ప్రజలు
వర్గం:మహారాష్ట్ర వ్యక్తులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:మలయాళ సినిమా నటీమణులు
చక్రవడ్డీ

thumb|చక్రవడ్డీ

చక్రవడ్డీ అంటే ప్రతి నిర్ణీత కాలానికి ఒకసారి వడ్డీ అసలులో కలుస్తుంది, దాన్ని తరువాత సంవత్సరానికి అసలుగా పరిగణిస్తారు. ఈ విధంగా అసలు, వడ్డీలు వరుస సంవత్సరాల్లో క్రమంగా పెరుగుతూ ఉంటాయి. ఇలా వడ్డీని లెక్కకట్టే పద్ధతిని చక్రవడ్డీ అంటారు.  అంటే వడ్డీ మీద కూడా వడ్డీ చెల్లించాల్సి ఉంటుంది. ఇందులో వడ్డీ ఆదాయం వెళ్లి అసలు ఆదాయానికి కలుస్తుంది. దాంతో ఆ కలిసిన వడ్డీపై కూడా వడ్డీ లభిస్తుంది.

## ముఖ్యమైన సూత్రాలు
మొత్తం A=P\biggl(1+\left [ \frac{R}{100} \right ]\biggr)^T

**ఇక్కడ  P =  అసలు , R = వడ్డీ రేటు  T =  కాలము**

## మూలాలు
ఆంఫన్ తుఫాను

ఆంఫన్ తుఫాను  చాలా శక్తివంతమైన , ప్రాణాంతకమైన ఉష్ణమండల తుఫాను, ఇది మే 2020 లో తూర్పు భారతదేశం, బంగ్లాదేశ్ లపై విస్తారంగా నష్టాన్ని కలిగించింది,  ఇది 2007తరువాత   గంగా డెల్టాను తాకినబలమైన  ఉష్ణమండల తుఫాను ఇంకా 1999 ఒడిశా తుఫాను తరువాత బెంగాల్ బేలో సంభవించిన మొదటి సూపర్ తుఫాను తుఫాను. ఇది  బంగాళా ఖాతంలో  పెను తుఫాన్‌ గా ఎర్పడి ఆ తరువాత  ప్రచండ తుఫాన్‌(సూపర్‌ సైక్లోన్‌)గా మారింది. ఒడిశా, పశ్చిమ బెంగాల్‌ , బంగ్లాదేశ్ మీద  ఈ తుఫాన్ పెను ప్రభావాన్ని చుపినది.  ఇది  2020 మే 20 బుధవారం  మధ్యాహ్నం కోల్‌కతా సమీపంలో తీరం దాటినది . తుఫాన్ తీరం దాటిన సమయంలో గంటకు 185 కి.మీ. వేగంతో భీకర గాలులు వీశాయి. దీంతో వేలాది ఇళ్లు నేలమట్టమయ్యాయి. భారీ వృక్షాలు కూకటి వేర్లు సహా పెకిలించుకొని కుప్పకూలిపోయాయి. విద్యుత్, టెలిఫోన్ స్తంభాలు నేలకూలాయి. కోల్‌కతాలోని డమ్ డమ్ విమానాశ్రయం నీటితో నిండిపోయింది.

అంఫన్ తుఫాన్ వలన  ప్రాణ నష్టంతో పాటు భారీ ఆస్తి నష్టం సంభవించింది. ప్రచండ గాలులు, భారీ వర్షాలకు మొత్తం 84 మంది మృతి చెందారు. అనేక మంది గాయపడ్డారు.

## మూలాలు

వర్గం:ఉత్తర హిందూ మహాసముద్రంలో తుఫానులు
వర్గం:2020 సంఘటనలు
జీవన నైపుణ్యం

జీవితాన్ని చక్కని కార్యక్రమతతో, సమర్థవంతంగా జీవించుటకై  అంతర్గత నైపుణ్యాన్ని అభివృద్ధిపరచే నిరంతర, తగినట్టి ప్రయత్నమే జీవన నైపుణ్యం.  

**[[ప్రపంచ ఆరోగ్య సంస్థ]] (WHO) ఇందుకోసం ఈ క్రింది విధమైన పది జీవన నైపుణ్యాలను జారీ చేసింది**.1. స్వీయ జాగృతి (Self-awareness): తన సామర్థ్యం , పరిమితులు, ఇష్టాయిష్టాలు, ఆకాంక్షలు గుర్తించే నైపుణ్యం. 2. సమానుభూతి (Empathy): ఇతరుల పాత్రలో ప్రవేశించి ఆలోచించే నైపుణ్యం, 3. సమస్యా పరిష్కారం (Problem Solving): అందుబాటులోనున్న ప్రత్యామ్న్యా యాల నుండి యోగ్యమైన, శ్రేష్ఠమైన ప్రత్యామ్న్యాయాన్ని ఎంచుకొనే నైపుణ్యం, 4. నిర్ణయం తీసుకొనుట (Decision Making): సమస్యను సాధించే ప్రక్రియలో అనేక ప్రత్యామ్న్యాయాలను వెదికి అందులోనుండి సరియైన పర్యాయాన్ని స్వీకరించే నైపుణ్యం. 5. ప్రతిభా పూర్వక భావ వ్యక్తీకరణ (Effective communication): తన ఆలోచనలను మౌఖికంగాగాని చేతల ద్వారా గాని ప్రతిభావవంతంగా వ్యక్త పరిచే నైపుణ్యం. 6. విమర్శనాత్మక ఆలోచన (Critical thinking): అందుబాటులోని సమాచారాన్ని విశ్లేషించే, గుణదోషాలను స్థూలంగా పరిక్షించే నైపుణ్యం. 7. సృజనాత్మక ఆలోచన (Creative thinking): సాంప్రదాయకమైన, పునారావృత్తమయ్యే పద్ధతులకంటే భిన్నంగా, అభినవ పద్ధతుల్లో ఏదేని సమస్య లేదా పరిస్థితిని గూర్చి ఆలోచించే నైపుణ్యం. 8. పరస్పర వ్యక్తిగత సంబంధాలు (Interpersonal relation): నిత్య జీవితంలో ఎల్లప్పుడు తన సహవాసంలో ఉండే వారితో గల సబంధాలను గుర్తించి ఆత్మీయ, స్నేహపూర్వక సంబంధాలను కొనసాగించే నైపుణ్యం.9. భావ నియంత్రణ (Coping with emotions): తన, పరులభావనలు, అలాగే వాటివలన ఏర్పడే పరిణామాలు గుర్తించి, వాటిని నియంత్రించే నైపుణ్యం.10. ఒత్తిడి నియంత్రణ (Coping with stress): ఒత్తిడి కలిగించే కారణాలను వెదకి వాటివలన ఏర్పడే శారీరక, మానసిక పరిణామాలను దృష్టిలో పెట్టుకొని అదుపు చేసే నైపుణ్యం.

## మూలాలు


## వెలుపలి లంకెలు

వర్గం:జీవన నైపుణ్యాలు
వర్గం:సమాజం
ప్రపంచ తాబేలు దినోత్సవం

**ప్రపంచ తాబేలు దినోత్సవం (**ఆంగ్లం: World Turtle Day**)** ప్రతి సంవత్సరం మే 23న ప్రపంచవ్యాప్తంగా నిర్వహించబడుతుంది. తాబేళ్ళ మనుగడపై మానవ దృష్టి సారించడానికి, వాటిని సంరక్షించేలా ప్రోత్సహించడానికి ఈ దినోత్సవం జరుపుకుంటారు. 

## చరిత్ర
1990లో అమెరికా లోని *అమెరికన్ తాబేలు రెస్క్యూ* అనే సంస్థ స్థాపించబడింది. ఈ సంస్థ ఆధ్వర్యంలో 2000లో మిస్ ఇ. రస్సెల్ *ప్రపంచ తాబేలు దినోత్సవం* ప్రారంభించాడు. 

కాలిఫోర్నియాలోని మాలిబుకు చెందిన సుసాన్ టెల్లెం *వరల్డ్ టర్త్లి డే* (ప్రపంచ తాబేలు దినోత్సవం) అనే పదాన్ని  ట్రేడ్ మార్క్ చేశాడు. 

జంతువుల వేడుకలకు సంబంధించిన *చేజ్* అనే పుస్తకంలో ఈ దినోత్సవం గురించి ప్రస్తావించబడింది.

## కార్యక్రమాలు
alt=మే 23 - ప్రపంచ తాబేలు దినోత్సవం|ఎడమ|thumb|తాబేలు
ఈ దినోత్సవాన్ని ప్రపంచవ్యాప్తంగా వివిధ రకాలుగా జరుపుకుంటారు.
# తాబేళ్ళు, తాబేళ్ళ బొమ్మలను చాలామంది ఒకరికొకరు ఇచ్చుకుంటారు.
# తాబేళ్ళ వంటి దుస్తులు లేదా ఆకుపచ్చ వేసవి దుస్తులు ధరించి వీధులలో ప్రచారం చేయడం.
# రహదారులపై చిక్కుకున్న తాబేళ్ళను కాపాడడం.
# తాబేళ్ళకు సంబంధించిన పరిశోధనలు జరపడం.
# పాఠశాలల్లో విద్యార్థులకు తాబేళ్ళ గురించి బోధించడం.
# 2013లో 5,500 మంది విద్యార్థులకు భోదించడానికి తాబేలు దినోత్సవ బోధన సామగ్రిని పంపించారు.

## మూలాలు

## ఇతర లంకెలు
*అమెరికన్ తాబేలు రెస్క్యూ

వర్గం:అంతర్జాతీయ దినములు
ఫిల్మ్‌ఫేర్ ఉత్తమ నటుడు – తెలుగు

ఫిల్మ్‌ఫేర్ ఉత్తమ నటులు - తెలుగు (**Filmfare Best Actor Award**) ఫిల్మ్‌ఫేర్ పత్రిక ప్రతి సంవత్సరం ఇచ్చే దక్షిణాది ఫిల్మ్‌ఫేర్ పురస్కారాలు. ఈ పురస్కారాలను ఉత్తమ నటుడికి 1972 నుండి ఇవ్వబడుతున్నది.

## రికార్డులు

* చిరంజీవి పది విజయాలతో, ఇతర నటులకన్నా ఎక్కువ అవార్డులు ఉన్నాయి. మహేష్ బాబు ఐదు విజయాలు సాధించారు, తరువాత శోభన్ బాబు, వెంకటేష్ నాలుగు విజయాలు సాధించారు. నలుగురు నటులు కాలక్రమానుసారం మూడుసార్లు అవార్డును గెలుచుకున్నారు అక్కినేని నాగేశ్వర రావు, కమల్ హాసన్, కృష్ణంరాజు, అల్లు అర్జున్. ముగ్గురు నటులు రాజశేఖర్, ఎన్. టి. రామారావు జూనియర్, రామ్ చరణ్ రెండు విజయాలు సాధించారు.
* అల్లు అర్జున్, వెంకటేష్ ఉత్తమ నటుడిగా ఫిలింఫేర్ అవార్డు - తెలుగు, ఫిలింఫేర్ క్రిటిక్స్ అవార్డు ఉత్తమ నటుడు.
* అల్లు అర్జున్ ఉత్తమ నటుడు - తమిళానికి ఫిలింఫేర్ అవార్డు, ఉత్తమ సహాయ నటుడిగా ఫిలింఫేర్ అవార్డు - తమిళం గెలుచుకున్నారు.
* శోభన్ బాబు 70 లలో నాలుగు విజయాలు సాధించిన అత్యంత విజయవంతమైన నటుడు. కమల్ హాసన్ 80 లను మూడు విజయాలతో పరిపాలించారు. 90 వ దశకంలో, చిరంజీవి ప్రతి ఇతర నటీనటులను మూడు విజయాలతో అధిగమించింది. చిరంజీవి, మహేష్ బాబు 2000 లలో రెండు విజయాలు సాధించిన ఇద్దరు విజయవంతమైన నటులు. మహేష్ బాబు 2010 లలో మూడు విజయాలతో అత్యంత విజయవంతమైన నటుడిగా కొనసాగారు.
* ఇద్దరు నటులు వరుసగా అవార్డులను గెలుచుకున్నారు; కాలక్రమంలో, అవి శోభన్ బాబు (1974-1976), చిరంజీవి (1992-1993).
* అల్లు అర్జున్ మూడు వేర్వేరు నటన విభాగాలలో ఫిల్మ్‌ఫేర్ అవార్డ్స్ సౌత్ గెలుచుకున్న ఏకైక నటుడు: ఉత్తమ నటుడు, ఉత్తమ సహాయ నటుడు, ఉత్తమ నటుడు - విమర్శకులు.
* వెంకటేష్ 15 మందితో అత్యధికంగా నామినేషన్లు కలిగి ఉన్నారు, తరువాత నాగార్జున 14, చిరంజీవి 12 మంది ఉన్నారు.

## ఒకటికన్నా ఎక్కువసార్లు గెలుచుకున్నవారు
* **7 సార్లు గెలుచుకున్నవారు** : చిరంజీవి
* **5 సార్లు గెలుచుకున్నవారు** : మహేష్ బాబు 
* **4 సార్లు గెలుచుకున్నవారు** : శోభన్ బాబు, దగ్గుబాటి వెంకటేష్
* **3 సార్లు గెలుచుకున్నవారు** : అక్కినేని నాగేశ్వరరావు, కమల్ హాసన్, కృష్ణంరాజు, అల్లు అర్జున్
* **2 సార్లు గెలుచుకున్నవారు** : రాజశేఖర్, జూనియర్ ఎన్.టి.ఆర్ & రాం చరణ్ తేజ

## విజేతలు

## ఇవి కూడా చూడండి
*ఫిల్మ్‌ఫేర్ పురస్కారాలు
*తెలుగు సినిమా

## మూలాలు

## Bibliography
*
*
*

వర్గం:దక్షిణాది ఫిల్మ్‌ఫేర్ పురస్కారాలు
వర్గం:తెలుగు సినిమా నటులు
ఫిల్మ్‌ఫేర్ ఉత్తమ గేయరచయిత – తెలుగు

ఫిల్మ్‌ఫేర్ ఉత్తమ గేయరచయిత – తెలుగు (Filmare Best lyricist Award - Telugu''') ఫిల్మ్‌ఫేర్ పత్రిక ప్రతి సంవత్సరం ఇచ్చే దక్షిణాది ఫిల్మ్‌ఫేర్ పురస్కారాలు.

ఈ పురస్కారం 2005 నుండి ఇవ్వబడుతున్నది. ఇప్పటివరకు సిరివెన్నెల సీతారామశాస్త్రి ఎక్కువగా నాలుగుసార్లు ఈ అవార్డును పొందారు.

## గెలుచుకున్న విజేతలు

## ఇవి కూడా చూడండి
* దక్షిణాది ఫిల్మ్‌ఫేర్ పురస్కారాలు
* తెలుగు సినిమా

## మూలాలు


వర్గం:దక్షిణాది ఫిల్మ్‌ఫేర్ పురస్కారాలు
వర్గం:తెలుగు సినిమా పాటల రచయితలు
సీరత్ కపూర్

**సీరత్ కపూర్** భారతీయ చలనచిత్ర నటి, మోడల్, నృత్య దర్శకురాలు. రాక్‌స్టార్ సినిమాకు సహాయ నృత్య దర్శకురాలిగా తన సినీ జీవితాన్ని ప్రారంభించిన సీరత్ కపూర్, 2014లో తెలుగులో వచ్చిన రన్ రాజా రన్ సినిమాలో తొలిసారిగా నటించింది.

## జననం - విద్యాభ్యాసం
సీరత్ కపూర్ 1993, ఏప్రిల్ 3న వినీత్ కపూర్, నీనా సిహోత కపూర్ దంపతులకు ముంబైలో జన్మించింది. తండ్రి హోటల్ యజమాని కాగా, తల్లి ఎయిర్ ఇండియాలో ఎయిర్ హోస్టెస్ గా పనిచేసింది.

ముంబై సాంతా క్రూజ్ లోని పోదర్ ఇంటర్నేషనల్ స్కూల్ లో ప్రాథమిక విద్యను, బాంద్రాలోని ఆర్.డి. నేషనల్ కాలేజీలో మాధ్యమిక విద్యను పూర్తిచేసింది. బిఏ మాస్ కమ్యూనికేషన్ లో చేరిన సీరత్, సినిమాలకోసం డిగ్రీ చదువును మధ్యలోనే వదిలేసి నృత్య వృత్తిలో ఉన్నతస్థాయికి చేరుకుంది.

16 ఏళ్ళ వయసులో ముంబైలోని ది డాన్స్ వర్క్స్ లో యాష్లే లోబో దగ్గర బాలీవుడ్ కొరియోగ్రాఫర్ గా తన సినీ జీవితాన్ని ప్రారంభించింది. ఆమె ఆ అకాడమీలో పూర్తికాల నృత్య బోధకురాలిగా పనిచేసింది. అదే సమయంలో రాక్‌స్టార్ సినిమాకు సహాయ నృత్య దర్శకురాలిగా చేరింది.

మోడలింగ్‌తో గుర్తింపుపొందిన సీరత్, తన కజిన్ తాత సంస్థ రోషన్ తనేజా స్కూల్ ఆఫ్ యాక్టింగ్‌లో నటనలో శిక్షణ పొందింది. 2014లో తెలుగులో సీరత్ తొలిచిత్రం రన్ రాజా రన్ విడుదలయింది.

## సినిమారంగం
2014లో సుజిత్ - శర్వానంద్ కాంబినేషన్ లో వచ్చిన రన్ రాజా రన్ సినిమా కమర్షియల్ గా విజయం సాధించింది. 2015లో బి. మధు, ఎన్.వి. ప్రసాద్ తీసిన టైగర్ సినిమాలో గంగ పాత్రలో నటించింది. వారణాసి నేపథ్యంలో రూపొందించిన ఈ సినిమాలో సందీప్ కిషన్, రాహుల్ రవీంద్రన్ కూడా నటించారు. 2015లోనే అశ్వినీ కుమార్ సహదేవ్ నిర్మాణంలో ఆర్. సామల దర్శకత్వంలో సుమంత్ అశ్విన్ హీరోగా వచ్చిన కొలంబస్ సినిమాలో నటించింది. ఈ సినిమాలో నీరజ పాత్రలో సీరత్ నటన ప్రసంశలు పొందింది. ఆ తరువాత అక్కినేని నాగార్జునతో రాజు గారి గది 2, రవితేజతో టచ్ చేసి చూడు, అల్లు శిరీష్ తో ఒక్క క్షణం వంటి సినిమాల్లో నటించింది.

## నటించిన చిత్రాలు

### సంగీత వీడియోలు

### టెలివిజన్

## సహాయ నృత్య దర్శకురాలిగా
* 2011 - రాక్‌స్టార్

## ప్రచార చిత్రాలు
వివేల్, ఎంగేజ్ కొలోన్ స్ప్రేలు, అపోలో టైర్స్ ఫర్ డిబాకర్ బెనర్జీ, మహీంద్రా గుస్టో, ఇంటెక్స్ విత్ ఫర్హాన్ అఖ్తర్ వంటి వస్తువుల ప్రచార చిత్రాల్లో నటించింది.

## ఇతర వివరాలు
12 ఏళ్ళ వయసులో రాజశ్రీ మ్యూజిక్ స్కూల్ నుండి భారతీయ శాస్త్రీయ సంగీతంలో శిక్షణ పొందింది.

## మూలాలు

## ఇతర లంకెలు
* 

వర్గం:1993 జననాలు
వర్గం:మహారాష్ట్ర వ్యక్తులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
ఢిల్లీలో కోవిడ్-19 మహమ్మారి

## కాలక్రమం

## ప్రభుత్వ సహాయక చర్యలు
***మార్చి 12** పాఠశాలలు, కళాశాలలు, సినిమా హాళ్ళను,కార్యాలయాలు, షాపింగ్ మాల్స్ మార్చి 31 వరకు మూసివేయాలని ఆదేశించారు.

***మార్చి 16** మత, సామాజిక, సాంస్కృతిక, రాజకీయ, విద్యా, క్రీడలు, బహిరంగ సమావేశాలను నిషేధించారు.

*2020 మార్చి 23 నుండి 31 వరకు ఢీల్లీకి వచ్చే అన్ని దేశీయ / అంతర్జాతీయ విమానాలను నిలిపివేస్తున్నట్లు ముఖ్యమంత్రి అరవింద్ కేజ్రీవాల్ ప్రకటించారు.

***మార్చి 22**సిఎం కేజ్రీవాల్ మార్చి 23 ఉదయం 6 నుంచి మార్చి 31 అర్ధరాత్రి వరకు లాక్డౌన్ ప్రకటించారు. కోవిడ్-19 మహమ్మారి కారణంగా అవసరమైన సేవలు మినహా ప్రతి సేవలు నిలిపివేస్తున్నట్లు తెలిపారు.

***మార్చి 24**2020 మార్చి 24 అర్ధరాత్రి నుండి 21 రోజుల వరకు ప్రధాని నరేంద్ర మోడీ దేశవ్యాప్తంగా లాక్డౌన్ ప్రకటించారు. తరువాత లాక్డౌన్ 2020 ఏప్రిల్ 14 వరకు పొడిగించారు.

***ఏప్రిల్ 14**అనేక రాష్ట్ర ప్రభుత్వాల సిఫారసు మేరకు దేశ ప్రధాని నరేంద్ర మోడీ 2020 మే 3  వరకు లాక్డౌన్ పొడిగించారు.

*72 లక్షల మందికి ఉచిత రేషన్ ఇస్తున్నట్లు ప్రకటించారు.

*ఢీల్లీలో కరోనావైరస్ కేసులతో మరణించిన వైద్య సిబ్బందికి కోటి రూపాయలు ఆర్థిక సహాయం ప్రకటించారు.

## మూలాలు
అంతర్జాతీయ తప్పిపోయిన పిల్లల దినోత్సవం

thumb|326x326px|ఎటాన్ పాట్జ్
**అంతర్జాతీయ తప్పిపోయిన పిల్లల దినోత్సవం** ప్రతి సంవత్సరం మే 25న ప్రపంచవ్యాప్తంగా నిర్వహించబడుతుంది. తప్పిపోయిన పిల్లల, అపహరణకు గురైన పిల్లల గురించి ప్రజల్లో అవగాహన పెంచడంకోసం ఈ దినోత్సవం జరుపుకుంటారు. 2001 నుండి 6 ఖండాల్లోని 20కి పైగా దేశాల్లో ఈ దినోత్సవాన్ని ఘనంగా నిర్వహిస్తున్నారు.

## చరిత్ర
1979, మే 25న న్యూయార్క్ లో పాఠశాలకు వెళుతున్న ఆరేళ్ల పిల్లవాడైన ఎటాన్ పాట్జ్ అదృశ్యమయ్యాడు. ఎప్పటికీ చేధించలేని మిస్టరీగా ఆ కేసు మిగిలిపోయింది. అంతేకాదు దేశవ్యాప్తంగా అనేకమంది ప్రజలు కోపంతో రోడ్లపైకి వచ్చి నిరసన వ్యక్తంచేస్తూ, ర్యాలీలు తీశారు. 1983లో యునైటెడ్ స్టేట్స్ అధ్యక్షుడు రోనాల్డ్ రీగన్ మే 25ను ఎటాన్ పాట్జ్ జ్ఞాపకార్ధంగా *జాతీయ తప్పిపోయిన పిల్లల దినోత్సవం*గా ప్రకటించాడు. 2001, మే 25న మొట్టమొదటిసారిగా ప్రపంచవ్యాప్తంగా ఈ దినోత్సవాన్ని జరుపుకున్నారు.

## కార్యక్రమాలు
1998లో యునైటెడ్ స్టేట్స్ లో ఇంటర్నేషనల్ సెంటర్ ఫర్ మిస్సింగ్ అండ్ ఎక్స్ప్లోయిటెడ్ చిల్డ్రన్ (ఐసీఎంఈసీ) అనే సంస్థ ప్రారంభించబడింది. పిల్లల అపహరణ, పిల్లలపై లైంగిక వేధింపులు, పిల్లల దోపిడి లేకుండా ప్రపంచాన్ని సురక్షితమైన  ప్రదేశంగా మార్చడానికి పనిచేస్తున్న లాభప్రేక్షలేని సంస్థ ఇది.

అల్బేనియా, అర్జెంటీనా, ఆస్ట్రేలియా, బెలారస్, బెల్జియం, బ్రెజిల్, కెనడా, చిలీ, కోస్టారీకా,  ఈక్వడార్, జర్మనీ, గ్రీస్, గౌతమాలా, ఐర్లాండ్, ఇటలీ, జమైకా, లుధియానా, మెక్సికో, నెదర్లాండ్స్, పోలాండ్, పోర్చుగల్, రష్యా, సెర్బియా, దక్షిణ కొరియా, స్పెయిన్, తైవాన్, యునైటెడ్ కింగ్‌డమ్, యునైటెడ్ స్టేట్స్ వంటి 29 దేశాలు ఈ ఐసీఎంఈసీ పరిధిలో పనిచేస్తున్నాయి.

ప్రపంచవ్యాప్తంగా పిల్లల అపహరణ సమస్యను గుర్తించడానికి, పిల్లలను సంరక్షణకు తీసుకోవలసిన కొన్ని చర్యల గురించి తల్లిదండ్రులకు తగు సూచనలు, సలహాలు ఇచ్చేలా ఐసీఎంఈసీ వివిధ కార్యక్రమాలు నిర్వహిస్తోంది.

## మూలాలు

## ఇతర లంకెలు
*The Government of Canada Highlights International Missing Children's Day and the Success of "Our Missing Children" Program 
*Global effort launched to help bring missing children home
*అంతర్జాతీయ తప్పిపోయిన పిల్లల దినోత్సవం

వర్గం:అంతర్జాతీయ దినములు
అండమాన్ నికోబార్ దీవుల్లో కోవిడ్-19 మహమ్మారి

భారతదేశలో కోవిడ్-19 మహమ్మారిమొదటి కేసు కేరళలో 2020 జనవరి 30 నమోదైనది. నెమ్మదిగా,అండమాన్ నికోబార్ దీవుల్లో ఈ మహమ్మారి వ్యాపించింది. మొదటి పాజిటివ్ కేసు 2020 మార్చి 26 నమోదైనది.

## కాలక్రమం

అండమాన్ నికోబార్ దీవుల్లో ఈ కోవిడ్ -19 మహమ్మారి  మొదటి పాజిటివ్ కేసు 2020 మార్చి 26 నమోదైనది.కోల్‌కత్తా నుంచి తిరిగొచ్చిన వ్యక్తికి కరోనా పాజిటివ్ వ‌చ్చిన‌ట్లు అక్క‌డి అధికారులు తెలిపారు. మార్చి 24న కోల్‌కత్తా నుంచి విస్తారా ఎయిర్ లైన్స్ లో అండమాన్ దీవులకు చేరుకున్నట్టు గుర్తించారు. 2020 మే 23 నాటికి, అండమాన్ నికోబార్ దీవులలో మొత్తం కేసుల సంఖ్య 33. ప్రస్తుతం కేసులు లేవు. ఎందుకంటే మొత్తం 33 మంది వైరస్ నుండి విజయవంతంగా కోలుకున్నారు.

## ఇంకా చదవండి
*భారతదేశలో కోవిడ్-19 మహమ్మారి
*కరోనా వైరస్ 2019

## మూలాలు
ప్రతిభ (వారపత్రిక)

**ప్రతిభ సచిత్ర వార పత్రిక** 1968లో ప్రారంభమై విజయవాడ నుండి వెలువడింది. కాట్రగడ్డ రాజగోపాలరావు ఈ పత్రికకు సంపాదకుడు, ప్రచురణకర్త. బొల్లిముంత శివరామకృష్ణ ఈ పత్రికకు సహాయ సంపాదకునిగా వ్యవహరించాడు. 
## శీర్షికలు
ఈ పత్రికలో సంపాదకీయం, నవలలు, నాటకాలు, (ధారావాహికలు), కథలు, గల్పికలు, కవితలు, వ్యాసాలు, కార్టూన్లు, జోకులు, జాబులు-జవాబులు, సినిమాలోకం, చిన్నారిలోకం, విజ్ఞానప్రతిభ, ఇదీ భారతం, మీ ఆరోగ్యం, వింతలు-విశేషాలు, అసలు విలువ-అదనపు విలువ, ఆమెతలు - సామెతలు, పెద్దల సుద్దులు, అగ్నానుడి విగ్నానం, ఛలోక్తులు, హైదరాబాద్ లేఖ, ఉత్తరాలు, గ్రంథపరిచయాలు మొదలైన అంశాలు ఉన్నాయి.

## రచయితలు
ఈ వారపత్రికలో రచనలు చేసిన వారిలో  ఆచార్య ఆత్రేయ, చందు సుబ్బారావు, మహీధర నళినీమోహన్, ముప్పాళ్ళ రంగనాయకమ్మ, ఆరుద్ర, కోడూరి శ్రీరామమూర్తి, అక్కిరాజు జనార్ధనరావు, గజ్జెల మల్లారెడ్డి, చలసాని ప్రసాదరావు, అట్లూరి పిచ్చేశ్వరరావు, ఎమ్‌.కె.సుగమ్‌బాబు, కె.రామలక్ష్మి, రాంభట్ల కృష్ణమూర్తి, గుమ్మడి వెంకటేశ్వరరావు, దోనేపూడి రాజారావు, కొండముది శ్రీరామచంద్రమూర్తి, చాగంటి సోమయాజులు, యర్రంశెట్టి శాయి - చందు సోంబాబు, అనిశెట్టి సుబ్బారావు, దూపాటి సంపత్కుమారాచార్య, ముద్దుకృష్ణ, నాగభైరవ కోటేశ్వరరావు, సుధామ, ద్విభాష్యం రాజేశ్వరరావు, పెద్దిభొట్ల సుబ్బరామయ్య, మాధవపెద్ది గోఖలే, గుత్తికొండ సుబ్బారావు, నంబూరి పరిపూర్ణ మొదలైనవారున్నారు.

## మూలాలు
* ఆంధ్రప్రదేశ్ ప్రెస్ అకాడమీ వారి ఆర్కైవ్స్‌లో ప్రతిభ వారపత్రిక ప్రతులు 

వర్గం:1968 స్థాపితాలు
వర్గం:తెలుగు పత్రికలు
వర్గం:తెలుగు వారపత్రికలు
అసోంలో కోవిడ్-19 మహమ్మారి

అస్సాంలో కోవిడ్19  మహమ్మారి మొదటి కేసు 2020 మార్చి 31 నమోదైనది.

## కాలక్రమం

## ప్రభుత్వ సహాయక చర్యలు
*అస్సాం ప్రభుత్వం ఇతర రాష్ట్రాల నుండి , విదేశాల నుండి వచ్చే ప్రజలకు 14 రోజుల నిర్బంధ అమలుపరిచారు. 

*సోనాపూర్ ఆసుపత్రిలో 200 పడకల ఐసోలేషన్ వార్డులు, గౌహతి మెడికల్ కాలేజీ  ఆసుపత్రిలో 30 పడకల ఐసియు వార్డు, మహేంద్ర మోహన్ చౌదరి ఆసుపత్రిలో 150 పడకలను ప్రభుత్వం ఏర్పాటు చేసింది. 

*అస్సాం పోలీసు సిబ్బంది కోసం 1500 పడకల దిగ్బంధం వార్డులను కూడా ఏర్పాటు చేశారు. 30 మంది వైద్యులు  200 మంది నర్సులను కూడా పోలీసు సిబ్బంది కోసం ప్రత్యేకంగా ఉంచారు.

*అస్సాం అంతటా దాదాపు 5 లక్షల మందిని పరీక్షించారు. వారిలో 36,818 మంది ప్రయాణికులు రాష్ట్రంలోని ఆరు విమానాశ్రయాలలో పరీక్షలు చేశారు.

*మార్చి 15 న అస్సాం ప్రభుత్వం వైరస్ వ్యాప్తి చెందకుండా అన్ని విద్యాసంస్థలు, సినిమా హాళ్ళు, మల్టీప్లెక్సులు, జిమ్‌లు మూసివేశారు. 

*ఏప్రిల్ 27 న అస్సాం ముఖ్యమంత్రి జర్నలిస్టులకు రూ .50 లక్షల జీవిత బీమా రక్షణను ప్రకటించారు.

*లాక్డౌన్ సమయంలో రాష్ట్రానికి తిరిగి రాని అస్సాం ప్రజలకు మూడు నెలలకు 2000 రూపాయలు. విదేశాలలో చిక్కుకున్న 34 మంది అస్సామీ ప్రజలకు ప్రభుత్వం రెండు విడతలుగా 2000 ఇచ్చింది.

*కోవిడ్-19 గురించి తీసుకోవలసిన జాగ్రత్తల గురించి ప్రజలలో అవగాహన కల్పించడానికి అస్సాం ప్రభుత్వం యూట్యూబ్ ఛానెల్ ప్రారంభించింది.

*లాక్డౌన్ 3.0 సమయంలో, అస్సాం ప్రభుత్వం 65 సంవత్సరాల కంటే ఎక్కువ వయస్సు ఉన్నవారిని 12 సంవత్సరాల కంటే తక్కువ వయస్సు ఉన్న పిల్లలను వైద్య కారణాల వల్ల తప్ప వారి ఇళ్ళ నుండి బయటకు రావద్దని అస్సాం ప్రభుత్వం తెలిపింది.  

*రాష్ట్రంలోని అన్ని మండలాల్లో సాయంత్రం 6 నుండి ఉదయం 6 గంటల వరకు కర్ఫ్యూ విధించారు. వైద్య సేవలు, అగ్నిమాపక సేవలు అత్యవసర సేవలు మినహాయింపు ఇచ్చారు.

*జ్వరాలతో బాధపడుతున్న ప్రజలను తనిఖీ చేయడానికి  రాష్ట్రవ్యాప్తంగా 25000 గ్రామాలకు వైద్యులు, నర్సులు, వైద్య సిబ్బంది ఆరోగ్య కార్యకర్తలతో సహా 1,000 వైద్య బృందాలను నియమించింది. 

*బహిరంగంగా ప్రదేశాలకు వచ్చినప్పుడు మాస్క్ తప్పనిసరిగా ధరించాలని తెలిపారు. నియమాలు పాటించలేని వారిపై రూ .500 జరిమానా విధించారు.
## మూలాలు

వర్గం:అంటు వ్యాధులు
వర్గం:వైరస్
ఆంధ్రప్రదేశ్ నాదస్వర డోలు కళాకారుల చరిత్ర

** ఆంధ్రప్రదేశ్ నాదస్వర డోలు కళాకారుల చరిత్ర ** 1986 లో విడుదలైన తెలుగు రచన. దీనికి భూసురపల్లి వెంకటేశ్వర్లు రచించి, సంపాదకత్వం వహించారు. ఈ పుస్తకానికి ముఖచిత్రాన్ని బాపు చిత్రీకరించారు.

దీనికి బెజవాడ గోపాలరెడ్డి, పుట్టపర్తి నారాయణాచార్యులు, సి. నారాయణరెడ్డి, దాశరథి, యం. ఆర్. అప్పారావు, యస్వీ జోగారావు, మిక్కిలినేని రాధాకృష్ణమూర్తి, తుమ్మల సీతారామమూర్తి మొదలైనవారు అభినందించారు. 

రచయిత ఈ కృతిని పదాల సుబ్బారావు, లక్ష్మీ సరోజిని దంపతులకు అంకితమిచ్చారు.

## నేపధ్యం
హిందూ ఆరాధనా సంప్రదాయంలోను, వైవాహిక వ్యవస్థలోను అత్యంత ప్రముఖ్యం కలిగిన మంగళప్రదమైన వాద్యాలు నాదస్వరం, డోలు. ఈ రంగంలో విశేషమైన కృషిచేసిన వారి చరిత్రలను సేకరించి అందరికీ అందించాలని ఈ రచన చేశారు. వారి చరిత్రతో పాటు సుమారు 200 ఏళ్ల చరిత్ర కలిగిన ఆయా వాద్యాల ప్రస్థానాన్ని కూడా పూర్వభాగంలో అందించారు. 

## సహాయసహకారాలు
ఈ పుస్తక రచనకు తమ అనుభవంతో విలువైన సమాచారాన్ని అందించిన డోలువాద్య పితామహులు ఈమని రాఘవయ్య గారికి, షేక్ చినమౌలానా, వెల్లటూరి నారాయణ మొదలైన వారికి రచయిత కృతజ్ఞతలను అందించారు. గ్రంథముద్రణకు తెలుగు విశ్వవిద్యాలయం ఆర్థిక సహాయాన్ని అందించింది.

## మూలాలు

వర్గం:తెలుగు పుస్తకాలు
వర్గం:1986 పుస్తకాలు
డీహైడ్రేషన్

**డీహైడ్రేషన్** (**Dehydration**) అంటే శరీరంలోని నీరు బాగా క్షీణించిపోవడం. దీని వల్ల జీవక్రియ దెబ్బతింటుంది. దీనినే తెలుగులో **జలహరణం** అనవచ్చు.

ఇది సాధారణంగా శరీరంలోనికి వెళ్ళే నీటికన్నా బయటికి వెళ్ళే నీరు ఎక్కువైనప్పుడు సంభవిస్తుంది. మితిమీరిన వ్యాయామం, వ్యాధులు, అత్యంత వేడి వాతావరణం దీనికి ముఖ్యమైన కారణాలు. వేడి వాతావరణంలో బయట తిరిగితే శరీరం నుంచి నీరు, ఖనిజాలు, లవణాలు చెమట రూపంలో ఎక్కువగా బయటకు వెళ్ళిపోతాయి. ఇది డీహైడ్రేషన్ కు దారితీస్తుంది.

శరీరంలోని మొత్తం నీటిలో 3-4% ఆవిరైపోయినా మనుష్యుల్లో చాలావరకు తట్టుకోగలరు. 5-8% నష్టం అయితే కళ్ళు తిరగడం, అలసట సంభవిస్తాయి. నష్టం 10% కి మించితే భౌతికంగా మానసికంగా క్షీణించిపోతారు. విపరీతమైన దాహం వేస్తుంది. 15-25% నీరు పోతే మరణం సంభవిస్తుంది. ఒక మాదిరి డీహైడ్రేషన్ అయితే కొంచెం అసౌకర్యంగా, దాహంగా ఉంటుంది. దీన్ని ఓరల్ రీహైడ్రేషన్ (ప్రత్యేకమైన ద్రవపదార్థాల్ని సేవింపజేయడం) ద్వారా పరిష్కరించవచ్చు.

## లక్షణాలు
బాగా దాహం వేయడం, తలనొప్పి, అసౌకర్యంగా అనిపించడం, ఆకలి మందగించడం, మూత్రం తక్కువగా రావడం, మానసికంగా గందరగోళం, ఏ కారణంలేకుండానే అలసటగా ఉండటం, గోళ్ళు ఊదారంగులోకి తిరగడం, మూర్ఛ మొదలైనవి డీహైడ్రేషన్ ప్రధాన చిహ్నాలు. శరీరంలో నీటి నష్టం ఎక్కువయ్యే కొద్దీ ఈ లక్షణాలు మరింత తీవ్రతరమవుతాయి.

## కారణాలు
ఎండ, తేమ శాతం ఎక్కువగా ఉన్న వాతావరణంలో ఎక్కువగా తిరిగేవారు, ఎత్తైన ప్రాంతాల్లో నివసించేవారు, శ్రమతో కూడిన పనులు, వ్యాయామాలు, క్రీడల్లో పాల్గొనేవారు, దీర్ఘకాలిక వ్యాధులతో బాధ పడుతున్న వారు డీహైడ్రేషన్ బారిన పడే అవకాశం ఎక్కువగా ఉంటుంది.

కొన్ని రకాల మందుల వాడకం ద్వారా కూడా డీహైడ్రేషన్కు గురి కావచ్చు.

## నివారణ
సాధారణ స్థాయిలో పనిచేస్తున్నపుడు దాహం వేసినప్పుడల్లా నీరు త్రాగుతుంటే డీహైడ్రేషన్ రాకుండా చూసుకోవచ్చు. కనీసం ఎంత నీరు తీసుకోవాలి అనేది సదరు వ్యక్తి బరువుపైన, వాతావరణంపైన, తీసుకునే ఆహారంపైన, జన్యులక్షణాల మీద ఆధారపడి ఉంటుంది.

## మూలాలు

## బాహ్య లంకెలు

* Definition of dehydration by the U.S. National Institutes of Health's MedlinePlus medical encyclopedia
వర్గం:ఆరోగ్య సమస్యలు
కొలంబస్ (సినిమా)

**కొలంబస్** 2015, అక్టోబరు 22న విడుదలైన తెలుగు చలనచిత్రం. ఆర్. సామల దర్శకత్వం వహించిన ఈ చిత్రంలో సుమంత్ అశ్విన్, మిస్తీ చక్రవర్తి, సీరత్ కపూర్, సప్తగిరి తదితరులు నటించగా, జితిన్ రోషన్ సంగీతం అందించాడు. ఈ చిత్రం హిందీ లోకి అనువాదం చేయబడింది.

## కథా నేపథ్యం
రెండేళ్ళుగా జైలుశిక్ష అనుభవిస్తున్న అశ్విన్ (సుమంత్ అశ్విన్) తన ప్రియురాలు ఇందు (మిస్తీ చక్రవర్తి) ను కలవరిస్తుంటాడు. జైలు నుంచి బయటికొచ్చిన తరువాత ఇందు అడ్రస్, ఫోన్‌ నెంబర్ల కోసం వెతుకుతుంటాడు. ఆ సమయంలో తనకి పరిచయమయిన నీరజ అలియాస్ నీరూ (సీరత్ కపూర్) సాయం తీసుకుంటాడు.

అశ్విన్, ఇందు దూరంకావడానికి కారణం మాజీ క్లాస్‌మేట్ వంశీ (రోషన్) అని తెలుసుకున్న నీరూ, వారి ప్రేమ గెలవడానికి  సాయపదుతుంది. ప్రేమికురాలి దగ్గరే హీరోకు ఉద్యోగం వచ్చేలా చేసి, వంశీ మీద ఇందుకు అనుమానం కలిగేలా సినిమా హాలు బాత్రూమ్ దగ్గర సన్నిహితంగా మెలుగుతుంది. దాంతో వంశీ మీద అనుమానం పెరిగి, ఇందు అశ్విన్ తో పెళ్ళికి సిద్ధపడుతుంది. అదే సమయంలో అనుకోకుండానే అశ్విన్, నీరజ దగ్గరవుతారు. ఇలాంటి పరిస్థితుల్లో ఇందు, నీరజ ఇద్దరిలో చివరకు అశ్విన్ ఎవరికి దగ్గరవుతాడన్నది మిగతా సినిమా.

## నటవర్గం
* సుమంత్ అశ్విన్ (అశ్విన్)
* మిస్తీ చక్రవర్తి (ఇందు)
* సీరత్ కపూర్ (నీరజ)
* సప్తగిరి (టీవీ సీరియల్ దర్శకుడు)
* రోహిణి (అశ్విన్ తల్లి)
* పృథ్వీ (అశ్విన్ తండ్రి)
* రోహన్ బషీర్ (వంశీ)
* నాగినీడు (నీరజ తండ్రి)

## సాంకేతికవర్గం
* దర్శకత్వం: ఆర్. సామల
* నిర్మాత: అశ్విని కుమార్ సహదేవ్
* రచన: ఎం. ఎస్. రాజు & ఆర్. సామల
* సంగీతం: జితిన్ రోషన్
* ఛాయాగ్రహణం: భాస్కర్ సామల
* కూర్పు: కె.వి. కృష్ణారెడ్డి
* నిర్మాణ సంస్థ: ఎకెఎస్ ఎంటర్టైన్మెంట్స్

## పాటల విడుదల
2015, అక్టోబరు 17న ఈ చిత్ర పాటల విడుదల కార్యక్రమం జరిగింది. ఈ కార్యక్రమానికి సినీ హీరో దగ్గుబాటి వెంకటేష్, సినీ నిర్మాత కె.ఎస్. రామారావు, సినీ దర్శకుడు ఇంద్రగంటి మోహన కృష్ణ, చిత్ర నిర్మాత ఎం.ఎస్. రాజు, దర్శకుడు ఆర్. సామల, నటీనటులు సుమంత్ అశ్విన్, మిస్తీ చక్రవర్తి, సీరత్ కపూర్ హాజరయ్యారు.

## మూలాలు

## ఇతర లంకెలు
*

వర్గం:2015 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:రోహిణి నటించిన సినిమాలు